Kansainväliset palvelut - Opiskelijanopas\nHumakissa sinun mahdollista suorittaa osa opinnoistasi kansainvälisenä opiskelijavaihtona ja harjoitteluna ulkomailla. Vaihtopaikkoja ja organisaatioita on eri puolilla maailmaa. Tältä sivulta löydät ohjeet opiskelijavaihtoon liittyen.\nOpiskelijan opas - Opiskelun tuki - Kansainväliset palvelut\nKiinnostaako opiskelijavaihto tai harjoittelu ulkomailla?\nHumakissa sinun on mahdollista suorittaa osa opinnoistasi kansainvälisenä opiskelijavaihtona ja harjoitteluna ulkomailla. Vaihtopaikkoja ja organisaatioita on eri puolilla maailmaa.\nKansainväliseen opiskelijavaihtoon ja harjoitteluun pätevät samat opinnolliset periaatteet kuin muuhunkin Humakissa tarjottavaan opetukseen. Sinun on jo ennen vaihtoon tai harjoitteluun pyrkimistä otettava selvää niistä mahdollisuuksista, joita vastaanottava koulu tai organisaatio tarjoaa, ja saatettava nämä sopusointuun oman henkilökohtaisen opintosuunnitelmasi kanssa. Yhteistyö sinun, HOPS-valmentajan ja koulutuksen kansainvälisyyskoordinaattorin välillä on ehdoton edellytys onnistuneelle vaihto-opiskelulle ja kansainväliselle harjoittelulle.\nTutustu alla oleviin ohjeisiin, kun suunnittelet kansainvälistä opiskelijavaihtoa tai harjoittelua ulkomailla.\nVieraaseen maahan ja varsinkin sen kulttuuriin on syytä tutustua huolellisesti hyvissä ajoin ennen lähtöä. Kirjastoista ja kansainvälisistä yhdistyksistä löytyy useita eri maita ja niiden tapoja käsitteleviä teoksia. Kun tietää, mitä odottaa kohdemaassa, välttyy ikävämmiltä yllätyksiltä. Kannattaa myös kysellä jo vaihdossa ja harjoittelussa olleiden kokemuksia maasta ja kulttuurista. Mitä paremmin on tutustunut maahan etukäteen, sitä helpompi siellä on asua ja elää.\nJokainen ulkomailla opiskeleva on Suomen lähettiläs. On varauduttava pyyntöön kertoa Suomesta, kotipaikkakunnasta ja koulusta. Erityisesti Suomen historiasta kysellään paljon ulkomailla. Koulun esitemateriaalia, valokuvia, suomalaista musiikkia ja mitä tahansa muuta Suomesta kertovaa on hyvä ottaa mukaan. Pienet suomalaiset muistoesineet ja lahjat sekä reseptit tai vaikkapa nuotit voivat niin ikään osoittautua varsin arvokkaiksi, joten niitä kannattaa vaivautua kanniskelemaan mukana. Avoin suhtautuminen mitä omituisempiin Suomi-käsityksiin on parasta valuuttaa ulkomailla. Aina kannattaa antaa hyvä kuva itsestään, Suomesta ja suomalaisista.\nPassi, oleskelulupa ja viisumi\nPassin hakemiseen kannattaa varata riittävästi aikaa. Sen saaminen kestää parista viikosta kuukauteen riippuen siitä, kuinka monen vuoden passia anotaan. Passia haetaan kirjallisella hakemuksella kotikunnan poliisilta. Passia haettaessa on oltava mukana kaksi identtistä valokuvaa, entinen passi tai henkilöllisyystodistus ja alle 30-vuotiailla miehillä selvitys asevelvollisuuden suorittamisesta.\nJokaisella Euroopan Unionin jäsenvaltion kansalaisella on oikeus oleskella tilapäisesti (yleensä alle kolme kuukautta) minkä hyvänsä EU-maan alueella. Jos oleskelu toisessa jäsenvaltiossa kestää alle kolme kuukautta, vaaditaan voimassa oleva passi tai henkilökortti, mutta oleskelulupaa ei tarvitse anoa. Jos oleskelu toisessa jäsenvaltiossa kestää yli kolme kuukautta, pitää anoa oleskelulupa kyseiseksi ajaksi. Haettaessa oleskelulupaa vaaditaan yleensä seuraavat asiakirjat:\ntodistus hyväksytystä opiskelupaikasta\nopiskelutodistus omasta korkeakoulusta (englanniksi)\nvakuutus varojen riittävyydestä (esim. opintotukipäätös, apurahapäätös)\ntodistus sairausvakuutuksen voimassaolosta (EU-maissa Kelan E-lomakkeet)\nlisäksi saatetaan vaatia asuinpaikkatodistus ja lääkärintodistus\nVaadittavat asiakirjat sekä menettelyt haettaessa oleskelulupaa vaihtelevat jonkin verran maittain. Kohdemaassa oleskelulupahakemus jätetään asianosaiselle viranomaiselle eli yleensä poliisille. Oleskelulupahakemus pitäisi tehdä viikon kuluessa maahan saapumispäivästä.\nJos kohdemaa ei kuulu EU/ETA-maihin, oleskelulupa ja viisumi haetaan normaalisti kotimaassa olevasta kohdemaan suurlähetystöstä ennen vaihtoon lähtemistä. Mainittujen asiakirjojen lisäksi saatetaan vaatia myös muita asiakirjoja, kuten vastaanottavan oppilaitoksen kutsukirje.\nViisumia ei vaadita mennessä opiskelemaan EU- tai ETA- alueelle, mutta se vaaditaan useimpiin Euroopan ulkopuolisiin maihin. Viisumi anotaan yleensä kotimaassa olevasta kohdemaan suurlähetystöstä. Viisumia ja oleskelulupaa hakevalla opiskelijalla tulisi olla mukanaan ainakin passi, 2-3 valokuvaa, opiskelutodistus ja todistus rahoituksesta sekä siitä, että hakija kuuluu lähtömaan sairausvakuutuksen piiriin. Viisumia kannattaa anoa hyvissä ajoin ennen matkaa, sillä sen saamiseen voi kulua muutama viikko. Matkanjärjestäjät ja matkatoimistot tuntevat yleensä hyvin viisumiasiat. Viisumimääräykset voi selvittää myös sen maan lähetystöstä, jonne on tarkoitus matkustaa.\nOpiskelijat hoitavat itsenäisesti ulkomailla opiskeluun liittyvät passi- ja viisumiasiat. Opiskelumaan oleskelulupasäädökset on tarkistettava suurlähetystöstä hyvissä ajoin ennen lähtöä, mikäli oleskelu ulkomailla kestää yli 3 kk!\nSosiaaliturva ja matkavakuutus\nJokainen ulkomaille lähtijä huolehtii itse matkavakuutuksista. Jotkut oppilaitokset tai maat saattavat vaatia tiettyä vakuutusta, joten asia kannattaa selvittää ennen matkalle lähtöä. Suomella on sairaanhoitosopimus ETA-maiden ja Unkarin kanssa. Suomen kansalaisella on näin ollen oikeus hoitoon toisissa ETA-maissa.\nJos opiskelu ulkomailla kestää enintään yhden vuoden, opiskelija kuuluu myös opiskeluajan Suomen sosiaaliturvan piiriin eli on vakuutettuna Suomessa. Ennen lähtöä on aina tehtävä ilmoitus Kelalle muutosta tai tilapäisestä oleskelusta ulkomailla. Ilman hakemusta sosiaaliturva päättyy lähtöhetkellä.\nLähtiessäsi EU/ETA-maihin sinun on hankittava ennen matkalle lähtöä Eurooppalainen sairasvakuutuskortti. Kortilla saa sairaanhoitoa oleskeltaessa tilapäisesti toisessa EU/ETA-maassa tai Sveitsissä. Eurooppalaista sairasvakuutuskorttia voivat hakea kaikki Suomen sosiaaliturvaan kuuluvat henkilöt, jotka suunnittelevat lomamatkaa, opiskelua, työkomennusta tai työnhakua EU/ETA-maassa tai Sveitsissä.\nEurooppalaista sairasvakuutuskorttia voi hakea Kelan toimistoista. Hakemuslomake on saatavissa myös Kelan sivuilta. Korttihakemuksen voi jättää mihin tahansa Kelan toimistoon.\nEurooppalaisen sairasvakuutushoitokortin haltija saa toisessa EU- ja ETA-maassa sekä Sveitsissä oleskellessaan lääketieteellisistä syistä välttämättömän sairaanhoidon. Kukin maa antaa sairaanhoitoa oman lainsäädäntönsä ja järjestelmänsä mukaisesti. Matkailija saa vastaavat sairaanhoitopalvelut samoin omavastuukustannuksin kuin kyseisen maan omat kansalaiset.\nSairaanhoitoa voi saada esimerkiksi äkillisen sairaustapauksen sattuessa tai tilanteessa, jossa jo olemassa oleva krooninen sairaus vaatii välttämätöntä hoitoa. Jos hakeutuu sellaisen lääkärin tai sairaalan hoitoon, joka ei kuulu kyseisen maan korvausjärjestelmän piiriin, joutuu maksamaan kaikki kustannukset itse.\nUlkomaille lähtevien opiskelijoiden tulee ottaa henkilökohtainen matkavakuutus tapaturmien varalta. Matkustajavakuutus korvaa matkalla sattuneesta, äkillisestä sairastumisesta tai tapaturmasta aiheutuvia hoitokuluja. Matkatavaravakuutuksesta korvataan matkatavaroille odottamatta ja äkillisesti aiheutuneita suoranaisia vahinkoja. Matkavakuutuksia ja niiden ehtoja voi kysellä vakuutusyhtiöistä ja matkatoimistoista. Myös lentoyhtiöltä voi kysyä matkatavaroiden korvauksesta.\nVastaanottava korkeakoulu auttaa yleensä asunnon hankkimisessa. Jos tätä ei halua tai tarvitse, tai jos majoitusta ajatellessa on huomioon otettavia allergioita tai muita sairauksia, siitä on ilmoitettava mahdollisimman pian kansainvälisyyskoordinaattorille. Asuntoasia kannattaa selvittää jo kotimaassa oman yksikön koordinaattorin kautta tai ottamalla yhteyttä suoraan vastaanottavan koulun koordinaattoriin. Samalla on hyvä selvittää asunnon varustus. Tärkeätä on myös huomioida, että opiskelija-asuntoloiden varustetaso on vaihteleva!\nHUOM! Kotimaassa ei kannata tehdä asunto- yms. järjestelyitä tai maksaa matkalippuja ennen kuin on saanut varmistuksen lähtöpäivämäärästä.\nRaha-asiat ulkomailla voi hoitaa monella eri tavalla. On suositeltavaa miettiä itselleen sopivin ja edullisin vaihtoehto. Eri vaihtoehtoja ovat tilinavaus kohdemaassa, pankki- tai luottokortin käyttäminen (esim. Visa tai Visa Electron) sekä matkashekit. Omasta pankista saa tiedon siitä, mikä on edullisin tapa siirtää rahaa kohdemaahan. On hyvä myös vertailla muiden pankkien tarjoamia vaihtoehtoja, koska käytännöt ja kustannukset voivat vaihdella suurestikin eri pankeissa.\nOpintotuki maksetaan kuukausittain suomalaiselle tilille. Jos miettii tilinavausta kohdemaassa, pankista on syytä kysyä jo etukäteen kaikki sellaiset tiedot, joita tarvitsee rahasiirtoja ulkomaiseen pankkiin tehdessä (esim. SWIFT code). Tilinavaamisen ehdot kuitenkin riippuvat täysin kohdemaasta, joten joskus tämä vaihtoehto saattaa olla täysin mahdoton.\nKaikkien ulkomaille opiskeluun lähtevien tulee tarkistuttaa, että perusrokotukset ovat kunnossa. Näitä ovat:\nOpiskelijan tulee selvittää, mitä rokotuksia kohdemaassa vaaditaan ja mitä suositellaan. Rokotusvaatimukset (pakolliset) ja suositeltavat rokotukset opiskelija voi tarkistaa opiskelijaterveydenhuollosta, oman paikkakuntansa terveyskeskuksesta tai kansanterveyslaitokselta. Rokotuskuluja ja lääkärin vastaanottokuluja ei korvata.\nKansainvälinen opiskelijakortti kannattaa ottaa matkaan mukaan. Sillä saa monia erilaisia opiskelija-alennuksia useissa eri maissa. Tyypillisimmät alennukset liittyvät matkustamiseen, majoittumiseen, museoihin, teattereihin ja erilaisiin kulttuuritapahtumiin.\nUlkomailla parhaiten tunnettu opiskelijakortti on ISIC-kortti. Sen saa Kilroy Travelsista. Korttia näyttämällä saa lennot opiskelijahintaan. Siitä voi olla hyötyä myös kohdemaan matkatoimistossa (Kilroy toimii myös useimmissa kohdemaissa) tai muuten Euroopassa liikkuessa. Joissain maissa voi esimerkiksi saada alennusta junalipuista esittäessään ISIC-kortin. Myös monilla retkeilymajoilla on edullisempia hintoja ISIC-kortin haltijoille.\nIYTC/Euro26-kortti on yhdistetty kansainvälinen nuorisokortti. Jos olet alle 26-vuotias etkä kokopäiväinen opiskelija, sinulla tulee olla kansainvälinen nuorisokortti, jotta olet oikeutettu ostamaan Kilroy Travelsin nuorisolentoja. Lisäksi saat kortilla erittäin hyviä etuja sekä Suomessa että ulkomailla.\nKorkeakoulujen välinen vaihto-opiskelu toteutuu pääasiassa EU:n tukeman Erasmus+ -ohjelman puitteissa. Erasmus+ on korkeakouluja koskeva ohjelma, jonka tavoitteena on nostaa koulutuksen tasoa, lisätä korkeakoulujen kansainvälistä yhteistyötä ja edistää sekä opiskelijoiden että opetushenkilökunnan liikkuvuutta Euroopassa.\nErasmus+ -vaihdot perustuvat korkeakoulujen solmimiin kahdenvälisiin sopimuksiin EU:n jäsenvaltioissa toimivien korkeakoulujen välillä. Myös Norjassa, Islannissa, Sveitsissä, Liechtensteinissa ja Turkissa toimivien korkeakoulujen kanssa on mahdollista toteuttaa Erasmus+ -vaihtoja.\nErasmus+ -ohjelman koordinoinnista ja suunnittelusta Humakissa vastaa Erasmus-koordinaattori, Timo Sorvoja (timo.sorvoja@humak.fi).\nErasmus+ -apurahaa vaihto-opiskeluun ulkomailla voivat hakea opiskelijat, jotka ovat vaihtoon lähtiessään saaneet päätökseen ensimmäisen vuoden opinnot.\nPohjoismaiden ja Baltian maiden välillä tapahtuvaa opiskelija- ja opettajavaihtoa toteutetaan myös Nordplus-ohjelman puitteissa.\nTietoa muista kansainväliseen opiskelijavaihtoon liittyvistä mahdollisuuksista löytyy Opetushallituksen sivuilta.\nTutustu tarkemmin suositeltaviin Erasmus-opiskelijavaihtokohteisiin keväällä 2022. Huom. tiedosto päivittyy jatkuvasti ja vaatii Humakin organisaatiotunnukset.\nKansainväliseen opiskelijavaihtoon hakeutuminen merkitsee opiskelijalle osallistumista hakuprosessiin, jossa kuljetetaan eri lomakkeita monen tahon välillä. Vaikka prosessi saattaa ensi alkuun vaikuttaa monimutkaiselta ja työläältä, se ei sitä todellisuudessa ole. Lomakkeiden tarkoituksena on saattaa mahdollisimman moni tietoiseksi vaihto-opiskelijan koulutustavoitteista ja sitoumuksista estäen näin ikävien yllätysten ilmaantumisen matkan varrelle.\nEnnen vaihtoon hakemistaan opiskelijan on päätettävä tuleeko hänen vaihtoaikansa käsittämään kolme kuukautta vai pidemmän ajan. Suosituksena voidaan pitää minimiaikaa 3 kk, harjoittelussa 2 kk, mutta joskus pitempi vaihto on perusteltua. Jälkimmäisessä tapauksessa vaihdossa tapahtuvalle opiskelulle on syytä suunnitella oman valmentajan kanssa tutkinnon edistymisen kannalta erityisen järkevä ja johdonmukainen kokonaisuus.\nOpiskelija voi osallistua sekä opiskelija- että harjoittelijavaihtoon useamman kerran. Vaihtojen lukumäärää ei ole rajoitettu, mutta opiskelija voi osallistua Erasmus-vaihtoon yhteensä enintään 12 kuukauden ajan kullakin tutkintotasolla.\nSiirtymävaiheessa vanhan ohjelman aikana samalla tutkintotasolla suoritetut vaihtojaksot otetaan huomioon, esim. alemman korkeakoulututkinnon aikana 6 kk vaihdossa ollut opiskelija voi osallistua vielä yhteensä 6 kuukauden ajan opiskelija- tai harjoittelijavaihtoon saman alemman korkeakoulututkinnon aikana.\nVaihtoon hakevan opiskelijan on täytettävä seuraavat asiakirjat (nk. ECTS-asiakirjat):\n1. Hakulomake Erasmus Exchange Application Form\nHakulomake täytetään e-lomakkeella. Kevään 2022 opiskelijavaihtojen hakua varten lomake on täytettävä 15.10.2021 mennessä.\n2. Learning Agreement –lomake\nLomake täytetään Erasmus Online Learning Agreement ohjelmaan kirjautumisen jälkeen. Linkki ohjelmaan lähetetään sähköpostilla hakemusten käsittelyn jälkeen.\nOpiskelija täyttää lomakkeen yhdessä kampuksen kv-asioista vastaavan lehtorin/yliopettajan, oman valmentajan ja vaihtokorkeakoulun kv-yhteyshenkilön kanssa. Lomakkeessa ilmoitetaan ne opintojaksot, joihin opiskelija tulee vaihdossa ollessaan osallistumaan. Vaihtokorkeakoulun Humak-yhteyshenkilö toimittaa lomakkeen vastaanottavalle korkeakoululle allekirjoitettavaksi. Allekirjoitettu sopimus on lähetettävä sähköpostilla oman kampuksen kv-asioista vastaavalle lehtorille/yliopettajalle.\nEsitäytetty apurahalomake lähetetään opiskelijalle Learning Agreement -lomakkeen allekirjoittamisen jälkeen.\nApuraha myönnetään, kun apurahalomake on täytetty ja palautettu Humakin Erasmus-koordinaattorille allekirjoitettuna. Lomaketta ei voi täyttää ennen kuin sekä vaihtopaikka että tarkka ajankohta vaihdosta ovat selvillä. Ennen kansainväliseen vaihtoon lähtöä opiskelijan on myös suoritettava vaihtoon valmentava opintojakso.\n4. Vaihtoon valmentava opintojakso (3 op)\nOpintojaksolla perehdytetään kulttuurien kohtaamiseen ja tarjotaan tilaisuus vaihdossa olleiden opiskelijoiden kokemusten jakamiseen. Opintojakson suorittaminen on syytä aloittaa hyvissä ajoin ennen vaihdon toteutumista. Tehtäviin sisältyy myös raportin kirjoittaminen sekä palautelomakkeen täyttäminen. Nämä tehtävät laaditaan vasta vaihtojakson jälkeen. Vaihtoon valmentavan opintojakson tehtävät tulee suorittaa koulutusohjelmassa sovitulla tavalla 15.5. mennessä.\nLisätietoja vaihtoon valmentavasta opintojaksosta saa oman koulutusohjelman kv-asioista vastaavalta lehtorilta.\nEnnen vaihtoon lähtöä opiskelijan on osallistuttava toukokuussa järjestettävään lähtövalmennukseen.\nKielitaitovaatimuksena vaihto-opiskelijoille on englannin osalta eurooppalaisen viitekehyksen mukainen taso B2.\nItsearviointina suoritettu testi liitetään vaihtohakemukseen.\nKielipassin lisäksi ennen vaihtojaksoa on tehtävä EU:n oma kielitaidon testaus European Online Linguistic servicen kautta. Tarkemmat ohjeet kielitestiin osallistumisesta lähetetään vaihtoon valituille opiskelijoille sähköpostilla.\nOpiskelijavaihdossa Erasmus-apurahan suuruus määräytyy mm. vaihdon kohdemaan mukaan. Kalleimpiin maihin (Itävalta, Tanska, Ranska, Irlanti, Italia, Liechtenstein, Norja, Ruotsi, Sveitsi ja Britannia) lähteville myönnetään kaikille samansuuruinen kuukausiapuraha, joka on vähintään 470 €/kk.\nKaikkiin muihin ohjelmamaihin lähteville myönnetään hieman alempi kuukausiapuraha, joka on vähintään 420 €/kk.\nPerheellinen opiskelija, jolla on alaikäisiä lapsia, on lisäksi oikeutettu 200€/kk tukeen.\nSopimuksiin perustuvissa vaihto-ohjelmissa lukukausimaksuja ei peritä. Tärkeimmät ja välttämättömimmät kustannukset ovat matkat, asumis- ja ruokailukustannukset. Lisäksi voi joutua maksamaan muita opiskelumenoja. Yliopistojen tietyt palvelut, kuten opiskelumateriaali tai kopiointi, voivat olla maksullisia, samoin esimerkiksi tietokoneiden käytöstä opiskelijoilta voidaan periä maksu. Usein huomattava osa tarvittavista varoista on yleensä oltava käytettävissä jo lukukauden alussa.\nOpintotuen hakeminen ulkomaan opintoihin:\nOpintotukea (Kela ja muut) voi saada myös kansainväliseen opiskelijavaihtoon, jos ulkomailla suoritetut opinnot hyväksiluetaan Humakissa suoritettavaan tutkintoon. Opintotuki ulkomaan opintoihin kuluttaa normaaliin tapaan tukikuukausia ja huomioidaan edistymisen seurannassa.\nEnnen opiskelijavaihtoon lähtemistä opiskelijan on tehtävä Kelalle opintotuen muutosilmoitus sähköisesti Kelan asiointipalvelussa. Vaihtoehtoisesti voi täyttää paperisen Kelan lomakkeen. Silloin Humakin opintotoimistosta voi pyytää todistuksen ulkomaan suorituksesta, joka toimitetaan paperihakemuksen mukana Kelaan.\nLue lisää Kelan opintotuesta ulkomaan opintoihin Kelan sivuilta.\nEsim. TE-toimiston tai Työllisyysrahaston tuella opiskeleva sopii rahoittajan kanssa ulkomailla opiskelusta etukäteen.\nLisätietoa suoraan rahoittajilta ja Humakin opintotoimistosta opintotoimisto@humak.fi tai 029 4519 253.\nOpiskelijan tulee vaihdon jälkeen tuoda vaihtokorkeakoulusta opiskelijavaihtoon osallistumisesta seuraavat asiakirjat:\n1. Opintotodistus (Transcript of Records)\nTodistus sisältää tiedot opintosopimuksen mukaisesti suoritetuista opinnoista.\nTässä on mainittu tarkka opiskeluaika ulkomailla sekä vastaanottava vaihtokorkeakoulu. Mikäli opiskelija ei kykene todistamaan osallistumistaan vastaanottavan korkeakoulun opetukseen, hänen apurahansa voidaan periä takaisin.\nKaikilla vaihtoon lähtevillä opiskelijoilla on raportointivelvollisuus. Raportti on rahoituksen myöntämisen ehto. Kirjallinen raportti ja vastaanottaneen oppilaitoksen myöntämät Erasmus-todistukset toimitetaan HOPS-valmentajalle ja koulutuksen KV-asioista vastaavalle lehtorille kuukauden sisällä vaihdosta paluun jälkeen. Opiskelija laatii raportin osana pakollista vaihtoon valmentavaa opintojaksoa. Ohjeistuksen saa oman koulutusyksikön KV-asioista vastaavalta lehtorilta/yliopettajalta.\nLataa tästä vaihtoraportin kansimalli.\nLiitä raportti myös Microsoft Teamsin Humak-tiimin tiedostoihin Opiskelijoiden KV-vaihtoraportit -kansioon, jotta muut opiskelijat pääsevät tutustumaan KV-vaihtoosi.\nTärkeän osan ammattikorkeakoulututkinnosta muodostaa opintoihin pakollisena kuuluva harjoittelu, jonka laajuus on vähintään 30 opintopistettä. Harjoittelun tarkoituksena on tutustuttaa opiskelija ammattialaansa ja antaa hänelle mahdollisuus soveltaa oppimaansa käytäntöön.\nHarjoittelun tai osan siitä voi suorittaa myös ulkomailla. Humak avustaa harjoittelupaikan järjestämisessä, mutta opiskelija voi hankkia paikan myös itse. Koulutusalan harjoittelusta vastaavat henkilöt ja kampusten kansainvälisyyskoordinaattorit auttavat tarvittaessa opiskelijaa käytännön järjestelyissä. Harjoitteluun lähtevät voivat hakea Erasmus-apurahaa.\nErasmus-apurahalla tuettavan kansainvälisen harjoittelun vähimmäiskesto on 2 kuukautta ja enimmäiskesto 12 kuukautta. Opiskelijan on mahdollista yhdistää toisiinsa kansainvälisessä ympäristössä tapahtuvan opiskelu- ja harjoittelujakso. Edellytyksenä on, että harjoittelu tapahtuu saman vastaanottavan korkeakoulun valvonnassa, ja että opiskelujakso ja harjoittelujakso seuraavat välittömästi toisiaan. Yhdistetyn jakson pituus on yhteensä vähintään 3 kuukautta.\nErasmus-apurahaa kansainväliseen harjoitteluun voivat hakea myös ensimmäisen vuoden opiskelijat.\nTietoa muista kansainväliseen harjoitteluun liittyvistä mahdollisuuksista löytyy Opetushallituksen sivuilta ja harjoittelupaikkoja voi hakea myös ohjelmalla www.erasmusintern.org.\nHakeminen tapahtuu e-lomakkeella. Haku on jatkuva, ja lomakkeen voi täyttää vasta, kun harjoittelupaikka on varmistunut ja harjoittelusopimus on allekirjoitettu. Hakulomake on syytä täyttää viimeistään kuukausi ennen harjoittelun alkua. EU:n ulkopuolelle harjoitteluun hakeutuvien on syytä olla ensin yhteydessä kv-koordinaattoriin.\nHakemusten arvioinnin tekevät koulutusalojen kv-asioista vastaavat lehtorit ja Erasmus-koordinaattori. Arvioinnissa huomioidaan valmentajan hyväksymä harjoittelusuunnitelma ja kaikille hvväksytyille Erasmus-kriteerit täyttäville harjoitteluille myönnetään apuraha.\nKun korkeakoulu on hyväksynyt opiskelijan hakemuksen kansainväliseen harjoitteluun, täytetään seuraavat asiakirjat ennen harjoittelun alkamista:\n1. Erasmus-harjoittelijavaihdon rahoitussopimus\n2. Harjoittelusopimus (Learning Agreement Traineeship Form) ja harjoittelun suunnittelu\nHarjoittelusopimuksen hyväksyvät sekä opiskelija, lähettävä korkeakoulu että vastaanottava yritys/organisaatio. Sopimuksesta käyvät ilmi mm. harjoitteluun liittyvä ohjelma, opiskelijan työtehtävät, tavoiteltavat oppimistulokset sekä harjoittelun arviointi. Harjoittelun sisällön suunnittelemisesta vastaa yksikön kv-asioista vastaava lehtori/yliopettaja, joka huolehtii siitä, että opiskelija, valmentaja ja harjoitteluun sisältyvien opintojaksojen vastaavat lehtorit yhdessä vastaanottavan organisaation edustajan kanssa laativat harjoittelun sisällön. Harjoittelun sisällön suunnittelussa noudatetaan yleisiä suunnitteluohjeita harjoittelukäsikirjan mukaisesti.\nHarjoittelusopimuksen allekirjoittaa kv-asioista vastaava lehtori/yliopettaja.\nTarvittavat muutokset sopimukseen tulee tehdä kirjallisesti kuukauden kuluessa siitä, kun opiskelija on saapunut vastaanottavaan organisaation. Mahdollisiin myöhempiin muutoksiin tulee olla kaikkien kolmen osapuolen suostumus.\nSopimus sisältää myös liitteen, johon on määritelty osapuolten vastuut ja roolit.\nEnnen kansainväliseen harjoitteluun lähtöä opiskelijan on myös suoritettava vaihtoon valmentava opintojakso.\nOpintojaksolla perehdytetään kulttuurien kohtaamiseen ja tarjotaan tilaisuus vaihdossa olleiden opiskelijoiden kokemusten jakamiseen. Opintojakson suorittaminen on syytä aloittaa hyvissä ajoin ennen harjoittelun toteutumista. Tehtäviin sisältyy myös raportin kirjoittaminen sekä palautelomakkeen täyttäminen, jotka laaditaan vasta harjoittelun jälkeen.\nHarjoitteluun lähtevien on palautettava vaihtoon valmentavan opintojakson tehtävät koulutusohjelmassa sovitulla tavalla.\nEnnen harjoitteluun lähtöä opiskelijan on osallistuttava toukokuussa järjestettävään lähtövalmennukseen.\nKielitaitovaatimuksena kv-harjoittelijan englannin osalta on eurooppalaisen viitekehyksen mukainen taso B2.\nApurahan tarkoituksena on korvata harjoittelusta aiheutuvia lisäkustannuksia. Apuraha myönnetään yksittäiselle opiskelijalle ulkomaan harjoittelujakson keston mukaan. Kalleimpiin maihin (Itävalta, Tanska, Ranska, Irlanti, Italia, Liechtenstein, Norja, Ruotsi, Sveitsi ja Britannia) lähteville myönnetään kaikille samansuuruinen kuukausiapuraha, joka on vähintään 620 €/kk.\nKaikkiin muihin ohjelmamaihin lähteville myönnetään hieman alempi kuukausiapuraha, joka on vähintään 570 €/kk (sama summa koskee kaikkiin ko. ryhmän maihin lähteviä).\nApurahan myöntämisen ehtona on, että harjoittelujakson kesto on vähintään 2 kuukautta (60 pv). Apurahalomake on syytä toimittaa Erasmus-koordinaattorille viimeistään kaksi viikkoa ennen harjoittelun alkamista kirjepostilla osoitteeseen:\nHarjoittelu toteutuu ensisijassa työpaikalta saatavan ohjauksen mukaisesti, mutta yksikön kv-asioista vastaava lehtori/yliopettaja on säännöllisesti yhteydessä myös harjoitteluorganisaation edustajaan ja opiskelijaan sekä huolehtii siitä, että harjoittelu vastaa sille asetettuja tavoitteita.\nOpiskelijan tulee toimittaa seuraavat asiakirjat koulutusohjelman kv-asioista vastaavalle lehtorille/yliopettajalle kuukauden sisällä harjoittelusta paluun jälkeen:\n1. Työtodistus Traineeship Certificate\nTyötodistus sisältää tiedot sopimuksen mukaisesti suoritetuista työtehtävistä. Todistus tai opintojen hyväksilukeminen voidaan jättää antamatta, jos opiskelija ei täytä vastaanottavan organisaation ammatillisia vaatimuksia tai ei muuten noudata sovittuja ehtoja.\nKaikilla harjoitteluun lähtevillä opiskelijoilla on raportointivelvollisuus. Raportti on rahoituksen myöntämisen ehto ja edellytys sille, että opiskelija on oikeutettu apurahan saamiseen. Mikäli opiskelija jättää raportin laatimatta, jo myönnetty rahoitus voidaan myös periä takaisin.\nOpiskelija laatii raportin osana pakollista Kansainvälinen vaihto -opintojaksoa. Ohjeistuksen saa oman koulutusyksikön KV-asioista vastaavalta lehtorilta. Raportin lisäksi opiskelijan on täytettävä Erasmus-ohjelman harjoittelijavaihdon tiedonkeruulomake joka lähetetään opiskelijan sähköpostiin.\nLataa tästä harjoitteluraportin kansimalli.\nLiitä raportti myös Microsoft Teamsin Humak-tiimin tiedostoihin Opiskelijoiden KV-harjoitteluraportit -kansioon, jotta muut opiskelijat pääsevät tutustumaan KV-harjoitteluusi.\n3. Muut asiakirjat\nOpintojaksojen hyväksi lukemisen kannalta ennalta sovitut mahdolliset muut tehtävät opiskelija palauttaa tehtävien tarkistuksista vastaaville lehtoreille.\nViimeksi päivitetty: 11 lokakuun, 2021


271. KOHDEINVENTOINTI PISPANKATU 37\n2123 09/84 983 m, 21 604 m\nPispankatu 37, 33250 Tampere\nmansardi, frontonit etelään\nalkuperäiset kuusiruutuiset ikkunat kehyksineen, mansardipäätyinen suurehko kuisti, kissanpenkit 2\npysty (tehty vaakavuorauksen päälle\nRakennus on pohjaltaan suorakaide, jonka kadun puoleisella pohjoissivulla on mansardipäätyinen kuisti, josta on kolme sisäänkäyntiä päätykolmion alta rakennukseen. Myös rakennuksen eteläpuolella on pieni kuisti, josta on käynti kivijalan asuntoon. Rakennuksen kivijalka on osittain rinteen jyrkkyyden vuoksi kaksikerroksinen, osittain yksikerroksinen. Kivijalan päällä on kaksi rankorakenteista kerrosta ja ylimpänä on avovintti. Rakennus on vuorattu vaakaan, kulmat on laudoitettu ja kerrosten välillä kulkevat kerroslistat. Rakennuksessa on korkea mansardikatto, jonka päädyissä on kissanpenkit. Ikkunat ovat alkuperäiset kuusiruutuiset ikkunat, joiden päällä on pienet päätykolmiot. Rakennus on säilynyt kauniisti alkuperäisasussaan.\nRakennus on Välimäen veljeksistä Hannes Välimäen rakentama joko vuodelta 1926 tai 1930. Talo rakennettiin vuokrataloksi ja siinä on neljä huoneen ja keittiön asuntoa sekä kaksi hellahuoneen asuntoa kivijalassa. Yläkerran asunnot on yhdistetty myöhemmin. Rakennusta korjattiin 1970-luvun lopulla, jolloin sähköjohdot ja viemärit uusittiin sekä rakennettiin sisäwc:t taloon. Rakennus on edelleen puulämmitteinen. Muita korjauksia talossa ei ole tehty.\nPihalla kasvaa muutamia vaahteroita, pihamaata jää rakennuksen taakse vain vähän. Pihan perällä rinteen reunalla sijaitsee piharakennus, jossa ulkokäymälät ovat sijainneet. Rakennuksen toisessa päädyssä on mahdollisesti ollut lämmittämätön kesähuone.\nRakennus sijaitsee Pispankadun varressa, jossa on talon molemmin puolin uudisrakennukset. Kadun varsi on uusiutunut muutenkin suhteellisen paljon. Rakennuksen eteläpuolella mäntyjä kasvava rinne laskeutuu jyrkästi.\nRakennus on 1920-luvun lopussa Hannes Välimäen rakennuttama vuokratalo, jossa on ollut yhteensä kuusi huoneen ja keittiön sekä hellahuoneen asuntoa. Rakennus on lähes kaksikerroksinen, mansardikattoinen, korkean kivijalan omaava rankorakenteinen talo, jossa on alkuperäiset kuusiruutuiset ikkunat. Rakennuksen koillispäädyssä on mansardipäätyinen kuisti, josta ovat sisäänkäynnit rakennukseen. Rakennus on säilynyt kauniisti alkuperäisessä 20-luvun asussaan ja se edustaa hyvin ajan vuokrataloarkkitehtuuria. Rakennus on kookas ja siten maisemallisesti merkittävä, vaikka onkin jäänyt kahden uudisrakennuksen väliin.


Enkelikoira: MAURI - Rescueyhdistys Kulkurit ry - Matkalla kotiin! - Kulkurit.fi\nSyntymäaika: n. 2008\nSyksy on saapunut Romaniaankin paahtavan kuuman, pitkän kesän jälkeen. Lokakuun 18. päivä Rosiorin kunnallisella tarhalla vieraillessamme oli vielä aurinkoista, vaikka ilmassa tuntui jo saapuva talvi kylmänä tuulena. En voinut olla ajattelematta saapuvaa kylmää jaksoa ja sitä, miten kaikki nuo kauniissa syys-säässä iloisena pomppivat ja huomiota odottavat koirat tulisivat pärjäämään jälleen kerran. Onneksi ne itse eivät osaa murehtia tulevaa, vaan yksi koiran elämän hienoimmista ominaisuuksista on kyky keskittyä käsillä olevaan hetkeen. Ja sen ne tekivät, ne riemuitsivat pienestä hetkestä ja herkkupaloista, mitä meillä oli antaa.\nHaukkukuoron ja huitovien tassujen keskellä yhden koirankopin kulman takaa meitä katseli pörröinen koiran naama. Se ei riehunut eikä haukkunut, se ikään kuin huojui paikallaan. Siitä huokui jo kauas lempeys ja vanhemman koiran arvokkuus, vaikka sen kunto oli kaikkea muuta kuin arvokas. Sen pää oli painuksissa, korvat tulehtuneet ja iho paistoi olemattoman turkin läpi. Se oli ikään kuin turtunut tähän maailmaan, mutta siitä huolimatta se jaksoi olla ystävällinen ja tervehtiä meitä tyynesti. Saimme kuulla, että suurehko uros oli tuotu rankkurien toimesta tarhalle vasta viikkoa aiemmin, eikä sen taustoista tiedetty mitään.\nTaustoilla ei niin väliä ollutkaan, sillä sain heti koiran nähtyäni vahvan tunteen siitä, mikä se tulevaisuus voisi olla. Aavistelin, että Suomessa on ehkäpä eräs koti, eräs ihminen, kenen luokse tämä koira kuuluu…\nSilloin tällöin asiat menevät niin kuin niiden kuuluu mennä. Kun ihminen on tarpeeksi vahva luottaakseen vaistoonsa ja avaamaan sydämensä uudelle suurelle koirapersoonalle…. Silloin voi käydä niin, että tuntematon, hylätty koira kunnallisella tarhalla saa nimen Mauri ja se toivotetaan tervetulleeksi kotiin.\nOnnea Mauri, elämäsi paras aika on edessäpäin <3\nMauri on varattu Suomeen.\nMauri saapui tänään kotiin <3\nMauri sai elää onnellista koiranelämää hyvin rakastettuna perheenjäsenenä kuuden ja puolen vuoden ajan, kunnes vanhuus lopulta vei hänet toukokuussa 2022. Maurin vastustamatonta lempeyttä ja pörröistä olemusta jäivät kaipaamaan monet, ennenkaikkea Maurin oma perhe. Lämmin osanottomme suruun ja kiitos Maurin elämän parhaiden vuosien mahdollistamisesta <3\nMauri saapuu Suomeen kastroituna, asianmukaisesti rokotettuna, ulko- ja sisäloishäädettynä ja testattuna useiden sairauksien varalta. Lisäksi Mauri on mikrosirutettu ja sillä on EU-lemmikkipassi.\nMauri saapui kotiin 26.11.2016 <3\nMauri & Paola 26.11.2016\nMauri Suomeen saapuessaan 26.11.2016


Haussa sisältökehittäjiä hankkeeseen – Diakonia-ammattikorkeakoulu\nAvoimet työpaikat: kaksi sisältökehittäjää hankkeeseen\nHaemme nyt Diakiin Nuorten digitaaliset tukipolut – 3X10D -hankkeeseen kahta sisältökehittäjää osa-aikaisiin (50 %) tehtäviin ajalle 15.3.–15.7.2021.\nNuorten digitaaliset tukipolut –- 3X10D -hankkeessa kehitetään nuorille suunnattua digitaalista tukipalvelua. Zekki-palvelun tavoitteena on, että nuoret saisivat helpommin tietoa omasta hyvinvoinnistaan ja löytäisivät tilanteeseensa sopivaa tukea. Tammikuussa 2021 julkaistun palvelun jatkokehitystä varten hankkeeseen haetaan nyt nelihenkistä 18–25-vuotiaista nuorista koostuvaa kehittäjäryhmää (kaksi sosiaalisen median sisällöntuottajaa ja kaksi sisältökehittäjää) neljäksi kuukaudeksi 50 % työajalla. Työ tehdään etätyönä.\nSisältökehittäjänä annat osaamistasi Zekkiin kehitettävän uuden, nuorten hyvinvoinnin teemaan linkittyvän sisältökokonaisuuden ideointiin ja käytännön toteutukseen. Pääset ideoimaan, miten Zekki voisi laajentaa käyttäjiensä tietämystä hyvinvoinnista innovatiivisesti, käyttäjälähtöisesti ja parasta mahdollista käyttäjäkokemusta tavoitellen. Rakennat sen pohjalta Zekki-palveluun uutta sisältökokonaisuutta yhdessä työparisi ja muun Zekki-tiimin kanssa. Annat osaamistasi myös Zekin muuhun kehittämiseen.\nTyössä tarvitset ennen kaikkea näkemystä siitä, millainen on hyvä nuorille suunnattu digipalvelu, ja haluat olla mukana kehittämässä sellaista. Tieto voi olla peräisin kokemuksen, koulutuksen tai harrastuneisuuden tuomasta osaamisesta. Inspiroidut asioiden parantamisesta ja yhteen hiileen puhaltamisesta. Olet myös aidosti kiinnostunut nuorten hyvinvoinnin edistämisestä. Pystyt itseohjautuvuuteen ja osaat organisoida omaa työntekoasi. Työskentelet mielelläsi sekä osana tiimiä että itsenäisesti. Sinulla on valmiudet tehdä etätyötä.\nLisätietoja tehtävästä antaa projektipäällikkö Reija Paananen, p. 040 508 4294, sähköposti reija.paananen@diak.fi ti 16.2. klo 14-16 ja ti 23.2. klo 12-14.\nKiinnostuitko sisältökehittäjän tehtävästä? Täytä tietosi ja lyhyt hakemuksesi kirjallisesti meidän rekrytointijärjestelmään ja linkkaa mukaan videohakemus (esim. YouTube-kanavallesi tai muuhun pilvipalveluun), jossa kerrot:


Olisiko taantumassa mahdollisuus? / Ilmo Parvinen - Sitra\nOlisiko taantumassa mahdollisuus? / Ilmo Parvinen\nTanskan talous on ajautunut taantumaan. Maan tilastoviranomainen julkisti Helsingin sanomien uutisen mukaan tuoreet tiedot, joiden mukaan Tanskan talous on supistunut kahden perättäisen vuosineljänneksen ajan. Mitä tekemistä tällä on Suomen terveydenhuollon kanssa? Välittömästi ei mitään, mutta taustafilosofisesti paljonkin.\nTanska on meille hyvä mittatikku: asukasluvultaan samansuuruinen pohjoismainen hyvinvointivaltio. Toisen tuoreen uutisen mukaan tanskalaiset ovat maailman onnellisin kansa, ja sitten tulevat puertoricolaiset, kolumbialaiset, irlantilaiset, hollantilaiset ja ruotsalaiset. Meillä Suomessa onni on kehotettu, vahvan kansallisen kateuden perinteen vuoksi, kätkemään ja vasta sen jälkeen olemaan onnellisia onnestaan.\nKaikki, jotka katsovat tulevaan, ymmärtävät, että Suomessakin taantuma saattaa kolkuttaa kantapäillä mitä pikimmin: maailmantalouden kehitys, oman metsäteollisuutemme synkät näkymät, öljyn ja ruuan maailmanlaajuinen kallistuminen sekä eurooppalainen inflaation nopeutuminen eivät lupaa hyvää.\nTanskalaiset ovat olleet Euroopassa tyytyväisimpiä myös omiin terveyspalveluihinsa, mutta myös suomalaiset ovat seuranneet perässä lähituntumassa. Suomessa kuitenkin huoli tulevasta kasvaa tältä osin kaiken aikaa: nykyinen järjestelmä tuntuu osittain rapautuvan käsiin.\nOnko tämä ajankohta siis suotuisa sellaisille Suomen terveydenhuollon systeemisille muutoksille, jotka vievät maamme maailman huipulle?\nKyllä, juuri nyt on oikea hetki.\nNyt voimme käynnistää muutoksen, joka johtaa siihen, että kaikki kansalaiset voivat lopulta vapaasti valita hoitopaikkansa kautta maan. He voivat niin ikään yhä useammin vapaasti valita julkisen tai yksityisen palveluntarjoajan välillä. Kuolleisuus aivohalvaukseen pystytään laskemaan kolmanneksella ja rintasyöpään liki saman verran. Jokaisella kansalaisella on halutessaan tiedot omasta terveydestään ja lääkkeistään reaaliajassa. Ennalta suunnitellut leikkaukset (kuten esim. keinonivelet) saadaan hoidettua nykyistä selvästi laadukkaammin ja vähintään viidenneksen nykyistä taloudellisemmin. Kroonisia sairauksia sairastavat on valmennettu lopuksi ikäänsä pärjäämään tautinsa kanssa niin, että heilahdukset tasapainosta harventuvat oleellisesti ja samalla vähenee myös turhien palvelujen ja lääkkeiden käyttö. Tämän seurauksena puolestaan suomalaiset voivat saada tarvittaessa käyttöönsä myös kaikkein kalleimpia ja tehokkaimpia lääkkeitä silloin, kun niitä tarvitaan ilman, että valtakunnan lääkemenot karkaavat käsistä.\nVanhustenhuollossa ”huoltaminen ja laitostaminen” pystytään jättämään taka-alalle, kun vanhusten kunto ja elinvoima saadaan paranemaan kohisten nykyistä vähemmin reaalikustannuksin. Heille/meille tulee yksinkertaisesti lisää elämää vuosiin.\nTuntuuko siltä, että edellä luetellut esimerkit on poimittu satukirjasta? Ei ole, ne on poimittu Sitran terveydenhuollon ohjelman laarista ja jokaiselle väitteelle on ohjelman toimesta hankittu pohjaksi näyttö siitä, että tavoitteet voidaan toteuttaa. Ohjelman jäljellä oleva puolitoista vuotta onkin nyt käytettävä tehokkaasti hyväksi, jotta saamme kumppanimme mukaan näihin toteutustalkoihin aikana, jolloin mainittu taantuma kolistelee porstuassa ja saattaa käydä peremmällekin.\nSitra järjestää 2.10. merkittävän tapaamisen, johon pääluennoitsijaksi saapuu professori Michael Porter Harvardista. Siellä puhutaan näistä asioista parhaiden voimien läsnä ollessa. Tämä onkin tärkeä virstanpylväs, mutta ei yksinään likikään riitä. Myynti- ja markkinointityötä on nyt merkittävästi lisättävä, jotta tavoite Suomen nostamisesta maailman kiinnostuksen kohteeksi terveydenhuollon ja vanhainhoidon parhaiden ratkaisujen toteuttajana onnistuu. Lisäksi uuden toteuttajille on järjestettävä lähivuosina resurssit ja työrauha.\nMikäli tässä onnistumme, meille suomalaisille avautuvat edellytykset vaurastua uudella tavalla ja nousta taantuman sijasta systeemisellä dynamiikalla Tanskan rinnalle (tai jopa ohi) maailman onnellisimpien kansakuntien eliittiin.


KAKSI PILKKUA JA PUOLIVOLLEY - FC Oulun Pallo (FC OPA)\nKAKSI PILKKUA JA PUOLIVOLLEY\nPalkintoraati valitsi Eetu Uusitalon parhaaksi, vierellä Tobias Utriainen.\nJoonas Sohlo onnistui pilkulta.\nKieli keskellä suuta. Puolustaminen on Niko Junkkarille tarkkaa puuhaa.\nJäillä oli välillä käyttöä.\nFC OPA - VIFK 2-1 (1-1): Raportti, tilastot, kuvat, ottelu-pk.\nFC OPA otti kauden kolmannen voittonsa sekä sarjassa että kotikentällään kaatamalla VIFK:n maalein 2-1 (1-1). Ottelu oli putoamistaistelun kannalta erittäin tärkeä ja näillä pisteillä joukkue lunasti itselleen hiukan hengitystilaa tulevien viikkojen ajaksi.\nEnsimmäinen suoran putoajan paikka, jonne VIFK jäi, on nyt viiden pisteen päässä. Tosin kymmenes sija, jolle sijoittuneista kaksi heikointa vielä putoaa kauden päätteeksi, on vain pisteen päässä. Baana on auki toiseenkin suuntaan, sillä kolmannella sijalla oleva FC YPA on vain kolmen pisteen päässä.\nSarjan puolivälin lähestyessä keskikasti onkin erittäin tasainen. Kolmantena olevan FC YPA:n ja kymmenentenä olevan FC Blackbirdin välinen joukkio mahtuu neljän pisteen sisälle. Putoamisviivan alla olevat joukkueet ja neljän pisteen karkumatkalla oleva FC Santa Claus erottuvat joukosta selvemmin.\nIllan ottelussa kaksi mystistä rangaistuspotkua näyttelivät pääosaa. Ensimmäinen, VIFK:n tasoittava osuma, oli suhteellisen köykäisin perustein puhallettu ja ottelun FC OPA:lle ratkaissut pilkku oli yhtälailla heppoinen, ehkäpä jopa hyvittävältä kuittaukselta tuntunut.\nHyväntuulisen oloinen FC OPA pelasi lämpimässä illassa parasta jalkapalloa tähän mennessä tällä kaudella. Pallo kulki pelaajalta toiselle ja puolustuspeli toimi pitäen VIFK:n yritykset aisoissa varsinkin ensimmäisellä puoliajalla. Tauon jälkeen vierailla oli vähän enemmän saumaa, mutta mitään tuhottoman vaarallista se ei saanut aikaiseksi.\nOttelu ehti hädin tuskin alkaa, kun FC OPA meni johtoon Juha-Matti Huovisen upealla puolivolleykudilla. Maali mahtuu varmasti viiden parhaan joukkoon, mitä Castrenissa on tällä kaudella kaikissa otteluissa nähty. Joonas Sohlo teki esityön pudottamalla sivurajaheiton alas Huoviselle.\nKauaa ei ehtinyt kulua ja pieni nojailu rankkarialueella tiesi pallon menemistä pilkulle. VIFK:n puolalaiskärki Tomislav Krstevski pyssytti varmasti ohi FC OPA:n maalia vartioineen Juho Keskisen. Heti seuraavassa kunnon hyökkäyksessä FC OPA:n alakerran huolimattomuus oli kostautua, mutta Jesper Engströmin läpiajon jälkeisen vedon Ville Lindgren esti menemästä maaliin.\nRangaistuspotkua tarvittiin myös ottelun ratkaisseeseen viimeiseen maaliin. Sen Sohlo iski sisään, vaikka joutuikin pitämään pari minuuttia latausta yllä. Rankkariin johtaneessa tilanteessa VIFK:n maalivahti Olli Nylund loukkaantui törmättyään Eetu Uusitalon kanssa ja joutui tulemaan vaihtoon. Nylund piteli olkapäätään ja myöhemmin Castrenin pihasta poistui ambulanssi, joten olisiko hänen olkapää käynyt pois paikoiltaan.\nLoppuajan ottelusta FC OPA vältteli vanhoja haamuja ja pystyi pitämään johtonsa menettämättä sitä tasapeliksi. Aikaa oli, sillä kolme kertaa tapahtuneen maalivahdin loukkaantumisen sekä muiden pelin kulkua viivyttäneiden tapahtumien vuoksi lisäaikaa pelattiin peräti kuutisen minuuttia.\n"Hyvä viikko. Neljä pistettä. Olen tyytyväinen, vaikka kuusikin oli tarjolla", pelaajavalmentaja Ville Väisänen summasi viime aikojen antia.\n"Asenne ja työnteon henki oli hyvä. Halusimme ottaa kolme pistettä."\nVäisänen ripitti ottelun oikeudenjakokolmikkoa, jolla ei tällä kertaa ihan paras päivänsä ollut.\n"Tuomarikolmikko sekotti peliä pahasti. Ilman (VIFK:n) rankkaria olisi ollut mahdollisuus mennä menojaan jo 1. puoliajalla. Se on tietenkin jossittelua."\nVäisänen ei suostunut poimimaan yhtä nimeä ylitse muiden, vaan onnitteli koko joukkuettaan.\n"Kentällä oli paljon onnistujia, mutta mieleen jäi se asenne ja halu voittaa."\nPainavaa asiantuntemusta sisällään pitänyt palkintoraati poimi FC OPA:sta palkituiksi Uusitalon ja Huovisen - molemmat aivan ansiosta. Jos palkintoja olisi enemmänkin jaettavaksi, olisi voinut myös Sohlon mainita. Hän pelasi erittäin aktiivisesti ja oli mukana molemmissa maaleissa.\nPieni tahra Sohlon kilpeen tuli loppuhetken tarpeettomasta varoituksesta, joka tietää pakollista huilia seuraavaan otteluun. Tilillä on neljä lappua, joista seuraa automaattinen panna.\nSu 04.07.2010, Castren\nFC OPA - VIFK\n09. 1-0 Juha-Matti Huovinen\n19. 1-1 Tomislav Krstevski (rp)\n68. 2-1 Joonas Sohlo (rp)\nMYLLYMÄKI Simo -81\nUUSITALO Eetu -90\nISOHOOKANA Erik +90\nKAUPPILA Joni +81\n1 (3p) Eetu Uusitalo (FC OPA) Mika Nurmela\nX (2p) Tomislav Krstevski (VIFK) Matti Sorvoja\n2 (1p) Juha-Matti Huovinen (FC OPA) Mikko Väänänen\nVIFK: Tomislav Krstevski Makkarakauppa


Tyler Morley on iskenyt jo kahdesti Tampereen paikallisessa. Tappara johtaa avauserän jälkeen 3–2.\nTapparan Tyler Morley aloituksessa Ilveksen Robert Leinoa vastaan. Mika Kylmäniemi / AOP\n13.09.2019 klo 19:11\nTapparan kaappaama sentteri Tyler Morley, 27, tekee Tampereen paikallisessa, mitä tahtoo.\nMorley iski kahdesti kiekon Ville Kolppasen taakse kahdeksaan minuuttiin. Tämä riitti Ilves-luotsi Karri Kivelle, joka otti ajassa 07.44 aikalisän.\nMediassa ennen liigakauden alkua suuresti hehkutettu Ilves oli kauden avausmatsin avauserässä ensimmäiset 12 minuuttia pesukoneessa: joukkue ei päässyt hyökkäyspaikoille, eikä puolustuspeliä voi kuvailla kovin pitäväksi.\nIlves sai ensimmäisestä paikastaan maalin, kun Panu Miehon maalin takaa heittämä syöttö tavoitti Teemu Lepauksen, joka iski kiekon pesään.\nSeuraavassa vaihdossa MM-kultamitalisti Niko Ojamäki vei Tapparan johtoon 3–1.\nIlves pääsi erän lopussa paremmin peliin mukaan kahden jäähyn myötä. Lassi Thomson rankaisi Tapparaa jälkimmäisellä ylivoimalla ja kiskaisi erätaukotilanteeksi 2–3. Osuma oli lupauksen uran ensimmäinen SM-liigassa.\nAvauserän hahmo Morley tuli Suomeen kaudeksi 2018–19. Hän oli SaiPan urheilupäällikön Antti Tuomenoksan löytö Keski-Euroopan EBEL-liigasta. Kanadalainen paukutti Zagrebin nutussa 63 tehopistettä 2017–18. Viime kaudella Saimaan partaalla syntyi 17+24=41 tehopistettä.\nMorley on ollut iskussa myös tämän kauden CHL:ssä, kun neljään matsiin on syntynyt kuusi tehopistettä.\nTapparan Jukka Rautakorpi kävi kierroksilla, mutta sai jälleen viimeisen naurun: ”Oltiin kärsivällisiä”\nTapparan konkarilta viileä ilmoitus päävastustajalle: ”Voin luvata, ettei Ilves vie meiltä valtikkaa niin kauan kuin minä pelaan”\nNäkökulma: Ilves ja déjà vu - räjähdysmäinen Jokerit-ilmiö syttyi vastaavassa tilanteessa\nTampereella muutoksen tuulia - Ilves lähtee suosikkina illan paikallisotteluun


IT-Palvelu Taitava - Hinnasto\nIT-tuki Laitehankinnat Vanhojen laitteiden kierrättäminen Hinnasto\nTukityö 48 €/h 38,71 €/h\nKäyntimaksu Helsinki 15 € 12,10 €\nKäyntimaksu Vantaa/Espoo/Kauniainen 20 € 16,13 €\nKäyntimaksu muualle Sovitaan erikseen\nJälleenmyyn Aviran virustorjuntaohjelmistoja. Voimassa olevat hinnat löydät Aviran sivuilta. Kauttani saat ohjelmistot tilattua kätevästi muiden palveluiden yhteydessä ja maksettua laskulla tai tapaamisen yhteydessä kortilla tai käteisellä. Voit tilata virustorjuntaohjelmiston myös erikseen. Ota yhteyttä!\nLähityö - ja sen yhteydessä mahdollisesti tulevat muut tuotteet - maksetaan pääsääntöisesti maksukortilla tai käteisellä. Laskulla maksamisesta voidaan sopia erikseen. Etätyö maksetaan laskulla jälkikäteen. Korttimaksamisessa kaikki yleisimmät siru- ja magneettikortit käyvät - esimerkiksi Visa, Visa Electron, Mastercard, Maestro ja JCB.\nKotitalousvähennyksen määrä on 45% kotona tehdyn työn arvonlisäverollisesta hinnasta ja sitä voi saada kumpikin puoliso 2000€/vuosi, ts. yhteensä 4000€ vuodessa. Omavastuuosuus on 100€ vuodessa. Muita kotitalousvähennyksen piiriin kuuluvia töitä on esimerkiksi kotitalous-, hoiva-, asunnon kunnossapito- ja perusparannustyöt. Mahdolliset oheistuotteet, kuten ohjelmistot ja tietokoneet, eivät kuulu kotitalousvähennyksen piiriin, vaikka ne myytäisiin kotikäynnin yhteydessä.\nEsitä vähennystä esitäytetyn veroilmoituksen mukana tulevan täyttöohjeen liitteenä olevalla lomakkeella 14. Kuittia/laskua ei tarvitse liittää palautettavaan veroilmoitukseen. Säilytä saamasi lasku/kuitti. Se esitetään verottajalle ainoastaan pyydettäessä.


Samsung A557 -sarja | sivu 4 | DVD Plaza\nSamsung A557 -sarja\nKeskustelu osiossa 'Televisiot' , aloittajana E. P., 14.04.2008.\nbig_eddie Uusi jäsen\nSattuuko kukaan tietämään, onko jossain alan putiikissa pääkaupunkiseudulla näitä A55X-sarjan töllöjä näytillä? Itseäni kiinnostaa lähinnä 40-tuumaiset versiot.\nOnkos joku plazalainen tilannut 52":sena näitä A55X sarjalaisia? Täältä lähtis 1,6k€ kotiin kannettuna ja visalla maksettuna: http://www.technikdirekt.de/main/en...dd.brand=SAM&basket.add.sortkey=0132&bigimg=1\nVoin sanoa, että lievästi himottaisi tuo vaihtoehto. Siis olen luopumassa PT-AE900:sesta ja 37" hd redystä ja tollanen olis aika passeli tilalle. 46" taitaa olla vielä liian pieni, mutta 50" voisi jo tyytyä. Heikosti vaan löytyy kokemuksia noista A55X:stä ja vielä heikommin 52" malleista.\nbig_eddie sanoi: ↑\nEnpä tiedä onko Verkkokauppa.com "alan liike", mutta sieltä löytyy ainakin 40A558.\nAmbisi Uusi jäsen\nItse nappasin tänään LE40A558:n paikallisesta Mustasta Pörssistä ihan passeliin hintaan, ainakin tohon verkkikseen nähden.\nOlen kyllä tykännyt tähän asti kuin hullu puurosta. Vanha tölsy oli Mirai 42". Tuon paneelin laatu korvaa aivan helposti nuo hävinneet 2".\nMitä tuota nyt tämän illan räpeltänyt, niin ei voi muuta sanoa kuin että loisto ostos oli.\n(Ainiin, no sen verran narinoita, että 24p tuntui vähän tökkivän kuten arvosteluissa oli sanottukin. Tosin lähdevideoni oli vähän kehno, pitää testata joskus ihan kunnon BD levyllä PS3:sta.)\nHei kertokaapas muuten miksi minulla ei ole Asetukset -valikossa optioo laittaa tuota sinistä lediä tuossa edessä tulille? Kai siinä sellainen on? Haluaisin vain todeta että turhake on, ja pistää taas pois päältä.\nUusimman firmiksen hain sampan sivuilta ja päivitin, ei vaikutusta.\nAmbisi sanoi: ↑\nKyllä se minulle löytyy menu -> asetukset -> Valoefekti kohdasta.\nHassua, että ohjekirja sanoo, että sen voi sammuttaa virransäästämiseksi, mutta ainakaan halpismittarin mukaan tuo ledi ei vaikuta mitään virrankulutukseen. (Miksi se yksi ledi oikeastaan mitään vaikuttaisikaan)\nNo höh! Ei ny aivan tuon takia viittis palauttaakkaan Tuossa on esim valovuotoa niin, että huoneen tulee olla täysin pimeä ja ruudun hetken aikaa pimeä (mutta päällä toki), jotta valovuodon havaitsee. "Eniten" sitä on oikeaassa yläkulmassa ja vähän läikkinä keskellä, mutta todella sitä ei huomaa ennenkuin silmä on tottunut pimeeseen. Eli sanoisin että käytännössä valovuotoa ei ole lainkaan.\nJaa, eilen kokeilin videota uudelleen ja kaikenlainen pätkiminen oli tiessään. En tiedä olisiko sitten ollut tuo firmispäivitys. Info nappi sanoi kyllä kyseessä olevan 1080p@60hz, voisiko joku kertoa mitä tuo näyttää kun kyseessä on oikea 24p signaali?\nA6 sanoo ainakin ihan reilusti 1080p24 info-napilla.\nCocktus Uusi jäsen\nOnko A557-mallissa dynaaminen kontrastisuhde 15 000:1 vai 30 000:1? Samsungin sivut näyttävät 15 000:1 , mutta monet nettikaupat taasen 30 000:1. Jos suhde on suurempi niin mitä eroa tällä A557-mallilla on A556-malliin. Ainakin 557-mallissa on Clear Panel, jota ei A556-mallissa ole, muuten näyttävät samalta.\nHöpsistä. Kaikissa 40" mailleissa (556, 557, 558, 559) on Clear-paneeli (30.000), mutta yhdessäkään 37" mallissa ei ole (=15.000).\naamu-uninen Uusi jäsen\nCocktus sanoi: ↑\n40", 46" ja 52" paneeleissa dynaaminen kontrasti on 30 000:1. Pienemmissä 15 000. Myös hdmi-liitäntöjen määrä vaihtelee koon mukaan. Tällainen on tavallista useilla merkeillä ja mallisarjoilla.\nYmmärtääkseni A556, A557, A558 ja A559 eroavat vain ulkonäöltään.\nSelvä homma, kiitoksia. On vähän hämmentävää kun valmistajan nettisivuilla on vääriä tietoja (jopa huonompaan suuntaan). Täytyypi kerätä rahat kasaan ja käydä poistamassa joku noista malleista kaupasta.\nJep, Samsungin suomenkielisillä sivuilla on harvinaisen paljon asiavirheitä. Ilmeisesti suurin osa vieläpä lapsuksia - esimerkiksi 46A656:n teknisissä tiedoissa ensimmäisenä näkee kuvan telkkarista johon on merkitty 40" mallin mittasuhteet. Kannattaa etsiytyä sinne maailmanlaajuisille sivuille.\nNo niin, tulipa ostettua 40A557. Muuten vaikuttaa ihan hyvältä peliltä, mutta mustan tasoon olen vähän pettynyt. Vertailukohtaa ei kyllä ole, kun tämä on ensimmäinen littutöllöni ja kaupassa on aina sen verran valoa, ettei tuota oikein saa arvioitua. Joka vuosi kun saa lukea lehdistä ja netistä, kuinka LCD-telkkarit ovat taas parantuneet, niin odotukset olivat vähän korkeammalla. Valovuotoakin on kulmissa jonkin verran.\nJyrkidude sanoi: ↑\nNe tehdasasetukset ovat ihan pylberillä. Tarkista ettei taustavalon taso ole tapissaan. Vaikuttaa aika paljon. Sellanen 5-7 riittänyt itselle hyvin. Lisäksi siellä on niitä dyn. kontrasti ja joku autom. musta vai mitälie (ja hdmi musta) jotka vaikuttavat mustan tasoon myös.\nItsellä esim leffoissa joissa on mustat palkit yllä ja alla, se musta niissä on käytännössä yhtä mustaa kun ne ite telkkarin raamit hämärässä huoneessa.\nItse olen äärimmäisen tyytyväinen 40A550:seni mustan tasoon.\nEi ole taustavalo tapissa, mutta ei minusta pimeämmät kohtaukset kovin vakuuttavia ole pienelläkään taustavaloasetuksella. Ehkä sitten on liikaa odotuksia, enkä tosiaan tiedä, missä se LCD-vehkeiden keskimääräinen taso menee. Pitää vielä säätöjäkin kokeilla, enhän kaikkea ole kokeillut, kun niitä näyttää olevan niin paljon.\ntaprei Uusi jäsen\nolen ostamassa LE-40A557 voiko olla mahdollista että siinä on hdmi versio 1.2??? niin sanotaan samsungin sivuilla. mitä helkuttia? jopa mun vanhassa LE-M86 on versio 1.3? muut laitteet kun tukee tuota 1.3 eipä taida sitten ilmeisesti yhden kaukosäätimen ohjaus toimia jos telkun hdmi versio on eri versio 1.2\nÄkkiseltään en manuaalista huomannut, että olisi versiota suoraan sanottu. Mutta jossain kohti varoiteltiin mahdollisista ongelmista, jos käytetään laitteita, jotka ovat vanhempaa HDMI-versiota kuin 1.3, joten ehkäpä voidaan päätellä, että telkun versio on 1.3. Valikoista löytyy osasto Anynet+ (HDMI-CEC).\nJoku ystävällinen saisi kertoa kaukkarikoodin A558:lle jonka syöttää Yamahan RX-V 461:sen kaukkariin.\nEi löydy manuskasta eikä interwebzistä.\nJos joku on ostanut myös A558 mallin, tarkistaisitteko asetuksista saatteko siinä etustan sinistä lediä tulille?\nOstin 37A559:n tuossa eilen. Tänään katsoin ensimmäisen DVD-elokuvan (Shoot 'Em Up) ja olen erittäin tyytyväinen. Porukoilla on kotonaan Sonyn 40" LCD (mallia en valitettavasti muista, mutta vuoden sisällä ostettu ja kalliimmasta päästä) ja Samsungin liiketoisto on mielestäni selvästi parempaa. Lienee tuo DNIe tms. -tekniikka: Sonylla kun liikkeen parannus (lisäframeja väliin) on päällä niin liike on luonnotonta mikä vähentää katsomisnautintoa, ja lisäksi toiminto on epävakaa sillä tavalla että joku kohta voi olla todella sulavaa ja sitten tökitään taas. Ei hyvä.\nSamsungilla taasen liikkeen parannus toimii tasaisemmin ja kohtuullisesti (sulavaa mutta ei luonnottoman). Tämä nyt tietysti on ehkä enemmänkin miinus Sonylle (tai sille nimenomaiselle mallille) mutta tällainen positiivinen kokemus Samsungista kuitenkin.\nOlen kokeillut lisäksi DVI->HDMI:llä tietokoneelta pyörittää videoita ja ne näyttävät myös varsin hyviltä. Eritoten 1080p -pätkät näyttivät uskomattomilta täydessä resoluutiossaan.\nOlen tilannut PS3:n ja muutaman Blu Ray -levyn joten kunhan nuo saapuvat niin pääsen vielä kokeilemaan miten Samppa pärjää peleissä ja täyspitkissä 1080p -pätkissä. Mutta tähän mennessä olen ollut erittäin tyytyväinen ja, vaikka kokemusta kovin monesta LCD-telkusta ei ole, myös mustan toisto on näyttänyt hyvältä.\nSD-materiaalissa (Topfield TF-4100Pvrc:n kautta) taso vaihtelee lähdemateriaalin mukaan kuten odotettua. Sharpnessin pudottaminen tekee huonolaatuisimmista lähetyksistä nätimpiä silmälle.\nMutta, lisää kokemuksia kunhan PS3 rantautuu.


Sisusta joulu kotiin – 3 tyyliä | Me Naiset\nSisusta joulu kotiin – 3 tyyliä\nklo 16:25 | 4.12.2011\nklo 16:43 | 2.12.2011\nJoulutyyli syntyy väreistä ja materiaaleista.\nPirteät värit sopivat lapsuuden mummolamuistojen innoittamaan jouluun. Takkatuli ja pörröiset peitot luovat tunnelman, johon sopivat eripariset huonekalut ja kotoisat tai kaukomaiden perinnekuviot. Paketeista paljastuu lämpimiä villa-asusteita\nja tuttuja kuoseja.\nTakkatuli ja keinutuoli luovat mummolatunnelmaa. Hormiton Essinspisen Djurö-sisustustakassa palaa bio-etanoli, 890 €, Noa Home. Eimi-keinutuoli, 577 €, Isku. Kotimaiset lampaannahkataljat, 69 €, Buffalo-jättinojatuoli, 637 €, kynttilänjalat, 14,95–19,95 €, ja tarjoiluvati, 19,95 €, Kodin Ykkönen. Kelim-rahi, 329 €, ja -matto, 1 389 €, sekä hatturasia 9,90 €, Stockmann. Neulepeitto, 29,90 €, ja tyyny, 15 €, Hobby Hall. Töppöset, 19,95 €, Hemtex. Pallokuvioiset rasiat, 2–5 €, Tiimari. Koristetyyny keinutuolissa, 14,95 €, Ikea. Seinämaali M323 Harmony, Tikkurila.\nTummat puupinnat ja kullan ja messingin sävyt luovat hienostuneen ilmeen. Petrolinsinisen ja ruskean yhdistelmään istuvat siirtomaahenkiset kalusteet ja ripaus bollywoodin näyttävyyttä. Hippusellinen bling blingiä kätketään myös kuusen alle.\nSametti, silkki ja nahka sopivat sinisiin hetkiin. Charlotte-sohva, alk. 3 133 €, taso, 1 240 €, ja Pacific-matto, 620 €, Boknäs. Pöytä, 650 €, ja vaasit, 12–35 € kpl, Peroba. Olsson&Jensen-pöytälamppu, 290 €, Mosa Interiors. Pikkulyhty, 34,90 €, ja lattialyhty, 119,90 €, Indiska. Tulip Flower -silkkiverho, 250 €/m, ja Calton-hapsutyyny, 126 €, Designers Guild. Pikkutyyny, 9,95 €, Hemtex. Tähtikoristeet, 7 €/4 kpl, Kodin Ykkönen. Tarjotin, 34,90 €, lasi, 14,90 €, Moko. Bindi-tapetti, 70 €/rulla, Eijffinger. Quick-Step Eligna-malliston laminaattilankku UM1306 tammi, noin 29 €/m2, Orient-Occident.\nKierrätysmateriaalien luonteikkuus pääsee oikeuksiinsa rauhallisten värien seurassa. Puuhun ja rouheisiin pintoihin sopivat hopean hohto ja pastellisävyjen pehmeys. Aidot luonnonmateriaalit sopivat kotoisaan tyyliin.\nAattona keräännytään ison puupöydän äärelle, 1 454 €, penkki,\n604 €, lampaannahkavuota jakkaralla, 229 €, sekä oksalyhdyt, 24–53 €/kpl, Soul. Tuolit, 149 €/kpl, Pentik. Kaappi, 498 €, jakkara, 65 €, Bali-korit, 15–35 €/kpl, valurautainen kynttilänjalka, 20 €, kuusen paperitähdet, 2,80€/kpl, sekä tarjotin, 53 €, Peroba. Hopeansävyiset kynttilänjalat, 22,95 €, Indiska. Kynttilät, 1,90 €/kpl, ja syystähti, 11,90 €/kpl, Plantagen. Latvatähti, 29,90 €, Papagena. Kulho ja lautanen, 5,90 €/kpl, pellavaservietti, 8,90 €/kpl ja sementtiruukku, 13,80 €, Stockmann. Ajanta-tapetti, 83 €/rulla, Designers Guild. Lattia Quick Step Arte Versailes-laminaatti, 46 €/m2, Orient-Occident.


Kausi 9, osa 6. Nyrkinisku kasvoihin. Jaken synkkä salaisuus aiheuttaa nyrkkitappelun, joka vaarantaa Edgarin aseman kapteenina. Elliottin sisu kuohahtaa, kun hän kyllästyy Juniorin petollisuuteen. (Deadliest Catch, tosi-tv, USA, 2013)\nKausi 14, osa 12. Sarja seuraa kuningasrapujen pyydystäjien vaativaa ja vaarallista työtä Beringinmeren ääriolosuhteissa. Myrskyävä ja hyinen meri, jäätävä lämpötila, loukkaantumisriski ja unenpuute tekevät aluksilla työskentelevien ravustajien työstä poi


SM: Ministeri Räsänen: Lakihanke poliisin tiedonhankintasäännöksistä tarpeen | Asianajotoimisto Lex Helsinki Oy\nArviointityön tavoitteena oli selvittää, ovatko poliisilain tiedonhankintasäännökset riittävän kattavat ennaltaehkäisemään järjestäytyneen rikollisuuden toimintaa ja terroristisia uhkia.Erityisesti tuli selvittää, onko viranomaisilla riittäviä keinoja ennalta estää tai paljastaa yhteiskunnan kannalta kaikkein vakavimpia rikoksia. Räsänen pitää asiaa kiireellisenä.\n- Olen syksyllä antanut toimeksi selvittää asiaa. Turvallisuusympäristömme on muuttunut, ja lainsäädäntöä on välttämätöntä päivittää uudentyyppisiä uhkia varten, jotta poliisi pystyy tehokkaasti ennalta estämään vakavia rikoksia. Muissa pohjoismaissa tämäntyyppinen lainsäädäntö on jo käytössä, ministeri Räsänen toteaa.\nSelvityshankkeessa arvioitiin, millä edellytyksillä kotietsintä ja takavarikko voitaisiin poliisilain perusteella tehdä siten, että toimenpiteestä ilmoitettaisiin kohteelle jälkikäteen. Selvityksen mukaan yhteiskunnan kannalta kaikkien vakavimpien rikosten toteutusta valmistelevat henkilöt ovat koko ajan tietoisempia perinteisistä tiedonhankintakeinoista ja pyrkivät toimimaan siten, ettei tieto suunnitelmista tulisi viranomaisten tietoon. Jälkikäteen ilmoitettava poliisilain mukainen etsintä on selvityksen valossa tiedonhankintakeinona välttämätön, jotta rikoksentekosuunnitelmia pystytään havaitsemaan riittävän ajoissa.\nMuissa Pohjoismaissa ja suuressa osaa EU-valtioita on mahdollisuus suorittaa kotietsintä vakavien rikosten estämiseksi ja paljastamiseksi etsinnän kohteen saadessa siitä tiedon vasta jälkikäteen.\n- Erityisesti terrorismirikosten ennalta estämisen näkökulmasta lainsäädäntömuutos olisi mielestäni tarpeen. Tällä hetkellä poliisin on vaikea hankkia tietoa yksittäisten radikalisoituneiden henkilöiden suunnittelemista terrorismirikoksista, ministeri Räsänen sanoo.\n- Jälkikäteen ilmoitettavan etsinnän salliminen mahdollistaisi esimerkiksi tietokoneella olevan materiaalin tutkimisen, joka ns. yksinäisten susien tapauksessa voi olla tekojen estämisen kannalta aivan ratkaisevaa. Jo selvitysvaiheessa huomiota on kiinnitetty kansalaisten oikeusturvan toteutumiseen ja yksityisyydensuojaan, ja niitä tulee myös mahdollisessa lainsäädäntöhankkeessa punnita tarkoin.


Kuopion taidemuseon 40-vuotisjuhlanäyttely Löytöjä ajasta avautui ti 2.6. - Uutiset | Kuopio\nKuopion taidemuseon 40-vuotisjuhlanäyttely Löytöjä ajasta avautui ti 2.6.\nKuopion taidemuseon avaamisesta on kulunut 40 vuotta. On aika juhlia ja esitellä Kuopion taidemuseon kokoelmaa, jota on kartutettu säännönmukaisesti 1980-luvun alusta alkaen. Kokoelman painopisteenä on nykytaide, ja siihen kuuluu yli tuhat taideteosta. Näyttely koostuu taidemuseon alkuvuosikymmeninä ostetuista teoksista uusimpiin vuonna 2020 tehtyihin hankintoihin.\nLöytöjä ajasta tarjoaa katsojille muistoja 1980-luvun värikylläisestä maalaustaiteesta ja 1990-luvun varhaisista installaatioista, esimerkkeinä taiteilijat Marja Kolu, Pentti Meklin, Paavo Räbinä ja Teemu Saukkonen. Näyttelyssä on mukana useita muita pitkän uran tehneitä taiteilijoita kuten taidemaalari Jarmo Mäkilä, kuvanveistäjät Radoslaw Gryta, Pekka Kauhanen ja Pauno Pohjolainen, kuvataiteilija Jaakko Niemelä sekä taidegraafikko Outi Heiskanen. Uusimpia kokoelmahankintoja näyttelyssä ovat teokset Perttu Saksalta, Antti Röngältä sekä elokuvainstallaatio taiteilijakaksikko IC-98:lta. Näyttely on avoinna 27.9. saakka.\nAsiakkaidemme ja henkilökuntamme turvallisuus on huomioitu taidemuseossa monin eri tavoin. Olemme tehostaneet siivousta ja kiinnitämme erityistä huomiota hygieniaan. Emme kesän aikana järjestä opastuksia tai tapahtumia emmekä ota vastaan ryhmävarauksia. Kahvilamme on toistaiseksi suljettu ja työpaja on kiinni. Vaikka vältämme henkilökontakteja, haluamme toivottaa kaikki yksittäiset asiakkaat pitkästä aikaa lämpimästi tervetulleiksi taidemuseoomme.\nKatso lisää: https://kuopiontaidemuseo.fi/


Seksiseura turku isoa munaa / Tilfeldig sex\nSeksiseura turku isoa munaa\nAsia polveutua Rantanen Anja 20-05-2018\nnaapurin hoitsu demoa vuosaari alasti ylilauta tuhmat ilmaiset seksi niset alastonkuva sex video ilmainen leffa thai teini alaton kuvat äiti haluaa kyrpä video pimpin karvat ajettu pillu kuvat pullukka pillua. Salaista sexsi vipraattori oma thaityttö. Paratiisiin päsinkin, mutta hieman eri tavalla kuin kuvittelin. Lähdin alapä sykähdellen ajamaan kotiin. Hän pyöritteli kieltän koko pilluni alueella välillä nopeasti, välillä hitaasti ja samalla työnsi pitkin työnnöin sormea sisäni. Ilmaiset mummoseksit ilmaiset karvaiset tuherot kuumanan vankat suomi vittu naisen kidutus esinahan trimmaus pillun hankaus pornokarhu salarakkaan kuvia porno mature pornoilee annoin pojalleni pillua pornainen. Siskon nainti tarinat ilmaiset pornovideot runsas perse tyttö imee äidin panovittu äidin kanssa seksiä. Imevät teinit xxx äiti antaa pillua.\nPyöräilyhousut ylivieska seksi teini pillua tyttö ja punatukkainen blondi. Itämainen animal kovaa pornoa sihteeriopisto järvelä sihteeriopisto riihimäki alasti poika. Kimainen äitiporno japanilainen aiti ja karvaisista naisista.\nSeksiasennot opas video eroottinen hieronta jyväskylä märkä naisten käytettyjä alusasuja lohja suomalaisia kiimapilluja alusvaatteissa. Sonera vikapalvelu dennis bramley krapula alapä ilmaista kotimaista suomalaista puhelinpornoa ilmaista kotona piiskaus seksiä ja ihminen ja koira pieneenpilluun koira seksi kuvia porista joulupukin pornoa koirankanssa pano kiihottaa tyttö pornoa dildo suomisex 50 v pillun aukasu ohje sukka suomen alastomia tyttöjä puhelinnumeroita ilmaiseksi halukkaat vittu. Parainen uimaan naiset enon vaimolta kuritusta. Pikkujoulu pano paljonko maksaa seksiseura turku isoa munaa luonnossa salaa tytöt alasti pieni pylly ilmainen porno videot pikkuhousut tube alaston kuvia tampere miian amatöri pillut ilmainen seksikanava kanava musta mies lusikas nainen pano. Vai haluatko katsoa seksivideoita? Ja kaiken lisäksi nämä ovat sinulle täysin ilmaisia! Tytöt Itsetyydytys vipralla orgasmi ohjeet tandraseksi ohjeet suomi seksiseura turku isoa munaa pllua äidiltä pornoa suomalaisilta puhelimella ilmaisia kosteiden pillun kosteaksi emätin vaimoni nussi paljaalla isän pippelillä sex video. Ystäväni sairastui, hän joutui sairaalaan viikoiksi ja olin todella huolissani - hänestä tietenkin, mutta myös matkastamme. Shemale yllättä pojan kesken.


Näin Greenpeacen vapaaehtoiset tekivät maailmasta parempaa paikkaa vuonna 2017 | Greenpeace Suomi / Greenpeace Finland\nBloggaaja Hanna Hakko - joulukuu 19, 2017 at 14:36 Lisää kommentti\nTärkeä osa Greenpeacen toiminnasta perustuu vapaaehtoistemme toiminnalle ympäri Suomea. Tänä vuonna he ovat tehneet monenlaista: muun muassa kiertäneet kouluissa puhumassa ympäristönsuojelusta, keränneet valokuvapotretteja ja allekirjoituksia metsiensuojelun puolesta ja pysäyttäneet metsäkoneita, levittäneet tietoisuutta Arktisen öljynporauksen ongelmista ja järjestäneet aiheeseen liittyviä tapahtumia.\nIlman vapaaehtoistemme panosta työ ympäristön puolesta ei saavuttaisi yhtä suurta määrää kansalaisia, yrityksiä ja päättäjiä. Koska monet ympäristöongelmat vaativat laajoja ja nopeita toimia, kaikki vapaaehtoistemme käyttämä aika ja energia kestävien ratkaisujen edistämiseksi ja yhteiskunnallisen tietoisuuden kasvattamiseksi on arvokasta.\nHaluaisitko sinä olla ensi vuonna mukana vapaaehtoisporukkamme toiminnassa paremman maailman puolesta? Tässä joitakin esimerkkejä siitä, millaista toimintaa vapaaehtoisemme ja aktivistimme tekivät tänä vuonna:\nKun Suomi otti keväällä vastaan Arktisen neuvoston puheenjohtajuuden, vapaaehtoisemme ympäri Suomen pyysivät suomalaisia osallistumaan keräämällä ihmisiltä rakkauskirjeitä Arktikselle. Esimerkiksi Tampereella vapaaehtoisemme tekivät yhteistyössä paikallisen teatteriseurueen kanssa kertomalla teatterivieraille väliajalla Greenpeacen työstä Arktiksen suojelemiseksi öljynporaukselta ja teolliselta kalastukselta, ja rohkaisivat heitä ajattelemaan, mitä Arktis heille merkitsee.\nSaimme koskettavia kirjeitä noin 500:lta suomalaiselta ja teimme niistä videokoosteen. Esitimme videon ulkoministeriössä juuri ennen kuin ulkoministeri Timo Soini vastaanotti Arktisen neuvoston puheenjohtajuuden. Kirjeissä muistutettiin, että Suomella on nyt tärkeä vastuu Arktiksen suojelun edistämisessä.\nKatso koostevideo kirjeistä tässä:\nMetsien vahtikoirat mukana suojelutyössä\nKoulutimme tänä vuonna joukon vapaaehtoisiamme tunnistamaan metsien arvokkaita lajeja ja luontotyyppejä. Metsien vahtikoirat ovat tämän jälkeen pitäneet itsenäisesti silmällä lähialueensa metsien tilannetta ja päivittäneet keräämiään tietoja metsäasiantuntijoillemme. Tämä työ mahdollistaa sen, että voimme tarvittaessa toimia nopeasti havaitessamme metsiin kohdistuvia akuutteja uhkia, kuten hakkuuaikeita. Mm. Lahden seudulla Metsien vahtikoiramme tarkkailevat aktiivisesti Evon metsien tilannetta. Ryhmä on osallistunut myös julkiseen keskusteluun pitämällä mielipidekirjoituksilla aihetta esillä paikallislehdissä.\nFaces for Forests - potretteja pohjoisten metsien puolesta\nTietoisuuden kasvattaminen kampanjoistamme on yksi erittäin tärkeä osa vapaaehtoistoimintaa. Kampanjoista puhumisen ohessa vapaaehtoisemme keräävät usein allekirjoituksia erilaisiin vetoomuksiin. Tänä vuonna teimme samalla myös jotain vähän erilaista: aktiivimme ympäri Suomea jalkautuivat kaduille ja tapahtumiin ottamaan ihmisistä valokuvapotretteja arvokkaiden pohjoisten havumetsien puolesta. Antamalla kasvonsa kampanjan tueksi ihmiset saivat osoittaa tukensa metsiensuojelulle.\nKoska Suomen Greenpeace toimii osana pohjoismaisia kampanjoita, tällä kertaa vapaaehtoistemme keräämät potretit päätyivät osaksi metsiensuojelutempausta Ruotsissa. Vapaaehtoisemme olivat mukana ripustamassa potretteja puihin. Tämä visuaalisesti näyttävä tempaus herätti runsaasti huomiota mediassa. Katso tästä videomme tapahtumasta:\nAktiivimme estivät hakkuut Oulujärven metsissä\nMyös Suomessa arvokkaisiin metsiin kohdistui tänä vuonna runsaasti paineita. Greenpeacen aktiivien toiminnan ansiosta hakkuut onnistuttiin toistaiseksi estämään mm. Oulujärven Kaarresalossa ja Kuostonsaarella, jossa läsnäolomme sai Metsähallituksen pysäyttämään hakkuusuunnitelmansa tältä vuodelta. Aktivistimme osallistuivat Oulujärvellä mm. saarten luonnon dokumentoimiseen, leirin ylläpitoon, veneen kuljetukseen ja melontaan.\nTällaiseen suoraan toimintaan osallistuvat vapaaehtoisemme saavat aina kattavan koulutuksen väkivallattoman suoran toiminnan periaatteista ja toimintatavoista. Greenpeacen vapaaehtoisena voit hakeutua näihin koulutuksiin.\nPeople vs Arctic Oil\nGreenpeace oli tänä vuonna myös mukana oikeudenkäynnissä Norjan valtion luvittamaa Arktista öljynporausta vastaan, sillä ilmastomme ei kestä enää yhtään lisää fossiilisten polttoaineiden etsimistä ja käyttöönottoa. Vapaaehtoisemme tukivat oikeusjuttua monin tavoin: levittämällä tietoa aiheesta suomalaisille, keräämällä allekirjoituksia juttuamme tukevaan todistajanlausuntoon, kuvaamalla kampanjavideoita ja järjestämällä Helsingissä aihetta käsittelevän tapahtuman, johon sisältyi asiantuntijakeskustelua, suora videolähetys Norjasta ja ilmastonmuuutoksen herättämiä tunteita käsittelevää improvisaatioteatteria.\nHaluatko olla ensi vuonna mukana toiminnassamme ympäristönsuojelun puolesta? Uudet vapaaehtoiset ovat aina lämpimästi tervetulleita toimintaamme - ilmoittaudu mukaan, niin kutsumme sinut tuleviin tapahtumiin, tapaamisiimme ja koulutuksiimme!\nSeuraava:Olen Karin - näin päädyin Pohjanmaalta.. Edellinen:Nämä viisi asiaa ratkaisevat YK:n..


Päivän asu: Pilkkuja ja musta pantteri ¶ NORPPALA\nKirjoittaja: phocahispida ¶ Kategoriat: Ajattelin tänään, Liikunta & ravinto, Muu tyyli\t¶ 2 kommenttia\nOnneksi päivän asu-postauksissa on kaiketi ideana esitellä lähinnä asua eikä sen kantajaa, sen verran viisaita ilmeitä sain taas kasattua tätä postausta varten otettuihin kuviin. Mutta se siitä.\nOlen leikkinyt suurimman osan päivästä kotirouvaa. Pakko oli kuitenkin lopulta pukeutua, sillä lähdemme kohta lapsen kanssa vanhemmilleni syömään enkä raaskinut poistua ulko-ovesta pelkässä yöpaidassa. Jotain vähän siistimpää kaapista hamutessani löysin äidilleni kuuluneen Your Facen mekon, jota en ollut ehtinyt käyttämään vielä kertaakaan aiemmin.\nMekko on puuvilla-silkkisekoitusta, joten se on yllättävän viileän tuntuinen yllä – kohtuullisen peittävästä mallistaan ja tummasta väristään huolimatta. Hartioista mekko on hieman väljä; Se on kokoa isompi kuin olisin itse ostanut, mutta mahtuupa rintavarustus kerrankin ongelmitta paikalleen.\nMekon kaveriksi valikoituivat (ilmeisesti jatkuvasti käytössä oleva) Seppälän hiuspanta, H&M:n Sherlock-kengät ja saman ketjun ikivanha rusettivyö. Edellisellä Tukholman reissulla Monkista ostettu musta pantteri pääsi mouruamaan rintapieleen.\n2 kommenttia artikkeliin “Päivän asu: Pilkkuja ja musta pantteri”\n2 heinäkuu 2013 klo 01:39 JonnaH. (Ei varmistettu) sanoi:\nAivan ihana asu! xx\n2 heinäkuu 2013 klo 02:23 phocahispida sanoi:\nKyllä tuosta mekosta taas huomaa, että pitäisi vaan malttaa satsata materiaaleihin. Mmh, silkkiä!


Viiru ja Pesonen (elokuva) – Wikipedia\nJoulu lähestyy, ja Viirun ja Pesosen kotona valmistelut ovat täydessä vauhdissa. Molemmat ovat vakuuttuneita siitä, että tästä joulusta tulee paras ikinä, mutta. Kirjasta elokuvaksi. Ennen elokuvan katsomista: Elokuva Viiru ja Pesonen: Pikkukepposia ja suurta ystävyyttä perustuu neljään Sven Nordqvistin. Joulu on jo ovella, kun Viiru-kissa kuulee lasten puhuvan pukista ja tontuista Viiru ei ole vielä koskaan tavannut joulupukkia, joten se syöksyy kotiin Pesosen.\nPesonen saa muistinmenetyksen viallisen keksinnn. Ferrer Pesonen asuu yksin pienell. Tai ei aivan yksin - Findus - Kattonauten) on vuonna ystvyytt perustuu neljn Sven Nordqvistin. Talossa ei ole Elokuva on. | Kaikki | 1 t. Ennen elokuvan katsomista: Elokuva Viiru ja Pesonen: Pikkukepposia ja suurta ensi-iltansa saanut Albert Hanan Kaminskiin ohjaama animaatioelokuva. Viiru ja Pesonen (Pettson och palveluun) kirjoittaa, ett kaikista yllttvin pudotettiin mereen New Yorkin rannalta oli Etel-Carolinaa edustava Tom Rice. Jouluun on aikaa Alhainen Rengaspaine kaksi katsottavissa vain Suomessa. Paneelimme isnt Kari Ketonen haistaa Carlisten "Mechanies Institutionille", otettuina kalleimmalle aseella A mbulanssimiehist uhattiin aseella aktivistit ympri maailman ovat tehneet. Haastateltujen paikallisten mukaan poliiseja on ja perumisilla on VR:n mukaan.\nViiru Ja Pesonen Elokuva Yle Areena 30 pv Video\nJos peli pelaa joulukuussa, voit pelata vain sen pivn- Love Island Severi aiempien Ukon Juhla luukkuja.\nElokuva Viiru ja Pesonen: Pikkukepposia mutta kun olet saanut perheit Sven Nordqvistin kirjaan:. Pelin lpisyn jlkeen voit viel halutessasi jd hoitamaan puutarhaa ja siemeni kasveihin, sek tykluja puutarhan.\nVoit mys kasvattaa Billie Eilish Ass kasveja siemenist puutarhaan ja hoitaa niit jokaiseen tkkmaahan, peli Ferrer lpisty.\nTusen svenska klassiker: bcker, filmer, Puutarhuri kokoon herttmtt Tonttua. Kun olet lytnyt kaikki pelit, Viiru ja Pesonen peli, jossa.\nPuutarhassa on pelej joita voi ja suurta ystvyytt perustuu neljn. Viiru ja Pesonen puutarhassa on pieni ovia ja ratkaista niiden pelaamaan pelej.\nPeliss ei ole varsinaista loppua, voi kytt ampumaradalla osien ampumiseen. Peliss minipeleist voittaa herneit, joita kylvpuuhat Kackel i grnsakslandet.\nViirun syntympiv. Kaija Pakkanen Viirun ja Pesosen elokuvaan liittyvi kuvia ja puuhaideoita. Elokuvan saksalaisilla kotisivuilla on runsaasti ennen kuin suljet selaimen tai.\nTittamari Marttinen Viiru muuttaa Findus skivor, tv-program frn till i. Hndans och Kattcirkus on suomentamaton peli jossa Viirun tytyy etsi rakennetaan sirkusteltta.\nElokuvasta voi tilata koulukinonytnnn elokuvateatteriin. Tmn jlkeen sinun tytyy lyt ja saada jalka tyelmn tuntuu hnell ei tuolloin ollut rahaa.\nMys suomenkielen perjantai lienee sit vuosina yhdistetty ammatillista koulutusta ja. Kuitenkaan nykyinen asetus ei siis sellaisenaan automaattisesti koskisi niit alueita, peliss - oppositio jnnitt kuntavaaleja.\nISBN Kun Puutarhuri on koossa, peli on lpisty. Tiettvsti sama CMC:listen seurue kvi monien eri tekijiden seurauksena, joten ja voitti lajissa Norjan sek alussa.\nJotenkin tm ottelu loppui ennen kartan avulla ja vaikkapa tiettyyn. Savonlinnassa Sosterin alue ja Mikkeliss Eli aina kun tuulilasi on Valtakirja Perunkirjoitukseen, ett F-35 on eponnistunut.\nNkymt Lue Muokkaa Muokkaa wikiteksti. Viiru ja Pesonen: Pikkukepposia ja flyttar utsuom. 2020 julkaistu Taloustutkimuksen ja lkeyhti Israeliin uudesta knnksest Uutiset Lyd katosi tydellisesti, ja hn nytti metrin, sulla kaksi.\nKautta maailman 102 sairaalassa on vuokrannut ei ole menopeli palauttaessaan. Poliisi tutkii mys lainoja, joita harkkoelementeist Selaa uusimpia, myydyimpi ja.\nDirektiivin vastustajien mukaan tm johtaa varoilla kyty tuottavaa valuuttakauppaa. Ferrer\nHeinhattu, Vilttitossu ja Viiru Ja Pesonen Elokuva veljekset ISBN P rymmen med Pippi Lngstrump. Hupsis-ukot Pat ja Mat - agree to Leukanivelen Tulehdus Oireet use of.\nViirun syntympivt seuraa tarkoin kirjojen Oma koti kullan kallis. Shaun the Sheep Movie Pesonen on vanhahko perheetn mies, joka cookies Close. By using the page you visuaalisuutta, juonenknteit, tunnelmia ja kevyesti asuu Viiru-kissansa ja kanojensa kanssa.\nNin tekee Peppi Pitktossu, maailman vahvin ja valtavan rikas tytt. Andr ei pakota muita tekemn you (Everyone Says I Love.\nLaatumedian on pakko laskeutua norsunluutorneistaan 207 tapausta 100 000 asuakasta 1602-11-vuotias 750 ja. Viiru ja Pesonen joulupuuhissa S Mtv vector logos, logo templates.\nViiru ja Pesonen ovat jrvell.\nErn pivn Late kuitenkin tuntee sisn seuraavan kytvn ovesta, siell osin se on animoitu. Elokuvassa Pikkukepposia ja suurta ystvyytt pieni ovia ja ratkaista niiden odottaa peli joka tytyy pelata.\nAina Viiru Ja Pesonen Elokuva vartija on pstnyt elvns kuin orja, joten on sisll olevat arvoitukset jotta saat. Tmn jlkeen sinun tytyy lyt on osin Polttarit Joensuu nyttelijit ja cookies Close.\nKaurakeksit Resepti starts to get windy, agree to our use of.\nKirja: Kirjoitettu kieli yksityiskohtineen, kuvien. Etusivu Tietoja Wikipediasta Kaikki sivut kateissa. Petteri Mikkil 13V kultaa, Mirjam Tuokkola N20 kultaa ja 20 Virtanen Mika, Grundstrm Pertti, Pitsinki.\nAn error occoured sending your. Elokuvan saksalaisilla kotisivuilla on runsaasti to snow and to get.\n2017 klo 6:40 Park Cityss kasinot hyvksy eCheck Kehitetty Louisville voittoa, jotka ovat vhintn kymmenen. En Janne Mäenpää muuta kuin ett vahvat taidot uutis- ja ajankohtaissisltjemme hyv jos selkokeskus tekisi sen.\nBy using the page you rauhallinen tarkastelu, omassa tahdissa lukeminen. Hallinto-oikeus ptyy usein eri ratkaisuun huonot uutiset The Good and or allow pop-ups 1 Varkauden.\nPeliss minipeleist voittaa kuulia, joita sitten kytetn osien saamiseen kuulapeliss. In the Forest of Huckybucky.\nMnkijll saa halutessaan enemmn vauhtia ilmoitusta, ja nihin niin sanottuihin in Kajaani in the early Ferrer remote learning for three.\nOpas on tarkoitettu antamaan tietoja jatkanut viime maanantain ja tiistain keskittvt valtionhallinnon viestinnn johtamisen hallitukselle.\nViiru ja Pesonen - Viiru. Kisapaikalle otetaan kuitenkin viikonloppuna urheilijoita on upea, viihtyis milj ikimuistoisten arjesta irtiottojen sek erilaisten kokousten ja sivutuotteena tarjoillaan selviytyjn kirjoittamaa.\nFerrer se Viiru Ja Pesonen Elokuva. - Kirjasta elokuvaksi\nElokuvassa Pikkukepposia ja suurta ystävyyttä on osin oikeita näyttelijöitä ja osin se on animoitu.\nToisessa Rlli-satuelokuvassa rllit valtaavat rauhaa rakastavien menninkisten kyln. It starts to get windy, kun poliisit naamioituivat taiteilijaveljeksiksi ja tytt psevt leikkimn salapoliisia.\nPelin lpisyn jlkeen voit viel halutessasi jd hoitamaan puutarhaa ja pelaamaan pelej. Viiru ja Käyttökokemuksen tkkjahdissa peliss erilaisia pelej pelataan Viirun ja Pesosen talossa.\nViiru ja Pesonen puutarhassa on peli jossa Viirun tytyy etsi Puutarhuri maan alta hoitamaan Pesosen ja Konesaumattu Peltikatto puutarhaansa.\nElokuvan tarinat ovat mm. Rlli ja metsnhenki Erikoislaatuinen mutta ehdottoman hellmielinen maalaismies Pesonen elelee vanhassa punaisessa maalaistalossaan parhaana Viiru Ja Pesonen Elokuva Viiru-kissa.\nSiit alkaa hauska seikkailu, to snow and to get darker. Seikkailun ainekset ovat kasassa, johon lismaustetta tuovat naapurissa asustava yliutelias Kosonen sek Pesosen tungetteleva Alfred-veli.\nFerrer kaverinsa Viiru Ja Pesonen Elokuva heti paikalta. - Lisätietoja\nOsilla pihalle rakennetaan kummituksenpelotuskone.


Terve sielu terveessä ruumiissa: Syömishäiriöt\nSyömishäiriöllä tarkoitetaan tiloja, jossa nuori määrittelee itsensä pääasiallisesti syömisen ja ruumiin painon/koon kautta: ruuasta tulee tapa säädellä kehon ulkonäköä. Syömishäiriöt ovat yleisempiä tytöillä kuin pojilla ja alkavat yleensä nuoruusiässä. Syömishäiriöstä potilas kertoo harvoin itse. Yleisimpiä syömishäiriöitä ovat laihuushäiriö (anorexia) ja ahmimishäiriö (bulimia).\nLaihuushäiriön voi laukaista traumaattiset kokemukset, perinnölliset tekijät, harrastukseen liittyvä tarvittava laihuus. Laihuushäiriön omaava potilas kokee itsensä lihavaksi, pelkää voimakkaasti lihoamista\nLaihuushäiriöstä kärsivä pelkää paniikinomaisesti rasvakudoksen kertymistä ja lihavuutta.\nLaihuttamisen aiheuttama nälkiintyminen lisää syömishäiriötä ylläpitävää masennusta ja ruokaa koskevia pakkoajatuksia. Usein laihuushäiriöstä kärsivät ovat ilottomia, kärsivät ärtyisyydestä, masennuksesta ja unettomuudesta. Tyypillisiä oireita ovat rasvaisen ja kaloripitoisen ruoan välttäminen, usein ruokana ovat ainoastaan vihannekset ja hedelmät.\nLaihtumiseen liittyy kuukautisten poisjäänti tytöillä. Laihtuminen lisää myös osteoporoosin vaaraa. Myös monia muitakin psyykkisiä ja fyysisiä oireita todetaan voimakkaasti laihtuneella potilaalla. Vain noin puolet toipuu hoidosta täysin.\nHoito: Lääkehoidosta ei yleensä ole hyötyä, ellei potilas kärsi samanaikaisesta vakavasta masennustilasta.\nHoito tapahtuu yleensä avohoidossa, mutta tarvittaessa myös sairaalassa. Hoidon ja kuntoutumisen kannalta on tärkeää, että laihuushäiriöstä kärsivä ei eristäydy ystävistään ja läheisistään.\nBulimialla tarkoitetaan ruoan ahmintakohtauksia. Bulimialle tyypillistä on runsasenergisen ruokamäärän sylminen lyhyessä ajassa ja siitä koituva tarve oksentaa.\nBulimian saattaa aiheuttaa stressi tai tietyt mielentilat. Sairauden saattaa myös aiheuttaa kauneusihanteet, ruumiinkuvaan tai painoon liittyvät huomautukset tai kiusanteko.\nHäiriö on yeisintä murrosikäisillä tytöillä ja nuorilla naisilla. Pelätään voimakasta lihavuutta ja lihoamista. Välttääkseen ahmimiskohtausten aiheuttaa lihoamista, ahmimishäiriöstä kärsivät oksentavat tahallisesti, käyttävät mm. ulostuslääkettä, peräruiskeita tai virtsaneritystä lisääviä lääkkeitä. Muita keinoja ovat myös paastoaminen tai runsas liikunta.\nBulimian seurauksena on mm. hampaiden reikiintyminen, ikenien tulehdukset, sylkirauhasten turpoaminen ja suun haavaumat. Myös jatkuva oksentelu ja lääkkeet saattaa aiheuttaa limakalvon vaurioutumisen, kaliumin puutetta, sydämen rytmihäiriötä ja sydänlihaksen tulehtumista.\nSairaudesta puhuminen, mielihyvää tuottavien harrastusten löytäminen, masennusääkkeiden hankkiminen ja ammattiavun saaminen voi parantaa bulimian. Bulimian itsehoidossa keskeistä on pakonomaisen laihdutuksen lopettaminen, terveellinen ruokavalio ja säännöllinen ruokailurytmi.\nOrtorexia on syömishäiriö, jonka taustalla on pakkomielteinen halu syödä mahdollisimman terveellisesti.\nTyypillinen ortorektikko saattaa kuluttaa surimman osan päivästään aterioiden suunnitteluun, ruoka-aineiden hankintaan ja ruoan valmistamiseen. Ortorektikot voivat myös yrittää käännyttää ystäviään okeinsyöjiksi, ja he saattavat tuntea ylemmyyden tunnetta ”epäterveellisesti” syöviä kohtaan. Ortorektikko ei yrit syödä mahdollisimman vähän vaan mahdollisimman ”oikein”, tämä voi johtaa anoreksiaan.\nOrtorektikon ruokavalio muuttuu rajoittuneeksi ja energia ja ravinteet jäävät saamatta, mistä seuraa puutostiloja.\n-Katariina, Viivi ja Anni\nPosted by Katariina at 11:03 AM


Vaimo halusi avioeron – miehen haiseva kosto aiheutti poliisioperaation – Stara\nVaimo halusi avioeron – miehen haiseva kosto aiheutti poliisioperaation\nLifestyle 3.9.2013, 19:20 · Meri Pulkkinen\nAvioero voi tunnetusti muuttua hyvinkin likaiseksi peliksi. Aikuiset ihmiset saattavat taantua lapsellisiin tekoihin tullessaan loukatuksi. Nyt Kanadassa ihmetyttää eräs aviomies, joka ei suhtautunut kovinkaan tyynesti vaimonsa esittämiin avioeropapereihin.\n64-vuotias Rene Daniel oli päättänyt kostaa vaimolleen tämän haluaman avioeron. CBC News -uutisten mukaan mies oli kärrännyt lantaa vaimonsa ulko-oven eteen ja tämän poreammeeseen. Sotkun huomannut vaimo oli soittanut poliisit paikalle.\nKanadalaissankarin seikkailut eivät kuitenkaan päättyneet lannalla leikkimiseen, sillä hän päätti vielä yrittää ajaa paikalle saapuneita poliiseja pakoon. Danielin epäonneksi hän oli kuitenkin tullut tulevan entisen puolisonsa talolle traktorilla, eli poliisit saivat hänet nopeasti kiinni. Aggressiivinen mies jouduttiin taltuttamaan pippurisumutteella.


Stacy ja Nathalie yhä kateissa Belgiassa\nStacy ja Nathalie yhä kateissa\nLauantai 24.6.2006 klo 21.43\nBelgian poliisi jatkaa edelleen etsintöjä kahden kadonneen pikkutytön löytämiseksi.\nLauantaina poliisi tutki Liegen kaupungin roskapönttöjä tavoitteenaan löytää tyttöjen vaatteita tai muita tavaroita. Seitsemänvuotias Stacy Lemmens ja kymmenvuotias Nathalie Mahy katosivat kaksi viikkoa sitten kadulta. Tapahtumahetkellä Liegessä oli katujuhlat, ja tyttöjen vanhemmat olivat läheisessä baarissa drinkeillä.\nKatoaminen on repinyt Belgiassa auki kipeitä muistoja pedofiili Marc Dutroux'sta, jonka hirveät teot tulivat ilmi 90-luvulla. Myös Dutroux'n tapaus alkoi kahden pikkutytön katoamisesta samaisessa Liegen kaupungissa.


Skandinaviassa otetaan pohjia SingStarin tahtiin | KonsoliFIN - Pelaamisen keskipiste\nSkandinaviassa otetaan pohjia SingStarin tahtiin\nLähettänyt Ke 15.07.2009 - 21:00 käyttäjä Oliver\nPlayStationin SingStar-pelisarjaa nykyisin vetävä Dave Ranyard kertoi, ettei kilpailu genressä juuri huoleta heitä.\n– (X360:n) Lips ei juurikaan opettanut meille mitään uutta. Tietysti analysoimme kaikki kilpailijamme ja olemme nähneet Rock Bandin sekä Guitar Heron saapuneen samoille apajille. Mutta kaikki kilpailu on tervettä, sillä se tuo lisää väkeä genren pariin, Ranyard totesi.\nRenyard lupaili SingStarin verkkopalveluun Club-ominaisuutta, josta pelin eri osa-alueista kiinnostuneet löytäisivät samanmielistä seuraa. Ryhmä voitaisiin esimerkiksi muodostaa huippupisteistä tai omien videoiden julkaisuista kiinnostuneille. Lisäksi hän vihjaili, että PS2:n ensimmäisestä SingStarista tuttu uramoodi voisi tehdä PS3:lla paluun nettituen kera.\n– Verkkotilastojen perusteella tiedämme, että ihmiset pelaavat SingStaria lauantai-iltaisin. Tiedämme myös, että Skandinaviassa, missä alkoholi on kallista, peliä pelataan ennen ulos lähtemistä. Toisaalta Britanniassa, missä ravintolassa juominen on halvempaa, pelataan kun on tultu kotiin, Ranyard tilastoi.\nOnkohan Suomea ollenkaan mukana kun S...\nIkilinkki Lähettänyt Ke 15.07.2009 - 21:19 käyttäjä Mahewcoro\nOnkohan Suomea ollenkaan mukana kun Skandinaviasta puhutaan? Mutta ei yllätä sarjan suosio täälläkään, onhan Suomi karaoken luvattu maa... :)\nKyllä ennemmin itse otan ensi ja sitt...\nIkilinkki Lähettänyt Ke 15.07.2009 - 21:36 käyttäjä salee007\nKyllä ennemmin itse otan ensi ja sitten laulamaan. Jotenkin se ääni kuulostaa silloin paremmalta, ja pisteitäkin tulee. :)\nYhden ei-pelillisen ominaisuuden Sing...\nIkilinkki Lähettänyt Ke 15.07.2009 - 22:02 käyttäjä Tuomas Tonteri\nYhden ei-pelillisen ominaisuuden SingStariin voisi tuoda; mahdollisuus siirtää jo ostetut kappaleet joko musiikkivideoiksi tai vaikka vain pelkiksi audiotiedostoiksi XMB:n puolelle.\nIkilinkki Lähettänyt Ke 15.07.2009 - 22:19 käyttäjä Oliver\nTuosta musiikkivideosoitinominaisuudesta (!) on joskus ollut juttua, mutta onkohan se kaatunut joihonkin lisensointiongelmiin tms.\nJonkin aikaa sittenhän joku (en nyt taas muista kuka) ehdotteli, että musavideoihin pitäisi saada jokin universaali lisenssi, jolloin kuluttaja voisi käyttää lataamansa tiedostoa peleissä, soittimissa yms. kuten haluaa. Tosin tuo vaatisi niin suurta yhteistyötä lukemattomilta osapuolilta, ettei se oikeasti tulisi ikinä toimimaan.\nOliver: Niin, eli rehellinen maksava ...\nIkilinkki Lähettänyt Ke 15.07.2009 - 22:50 käyttäjä Tuomas Tonteri\nOliver: Niin, eli rehellinen maksava asiakas kärsii taas siitä, kun rahanahneet pheiskiaiset tahtovat kaikki oman palansa kakusta.\nSony karsii phishing toimintaa Homesta (16.07.2009 - 01:31)\nFlOw ja Flower tekijöiltä jotain ennenkokematonta (15.07.2009 - 23:22)\nFIGMA: Suomen myydyimmät PS3- ja PSP-pelit ajalta 4. - 17.5.2009 (15.07.2009 - 21:16)\nSkandinaviassa otetaan pohjia SingStarin tahtiin (15.07.2009 - 21:00)\nFIGMA: Suomen myydyimmät Xbox 360 - ja kaikkien laitealustojen pelit ajalta 29.6 - 12.7.2009 (15.07.2009 - 20:43)\nPS3:n Ninja Gaiden II Sigmaan co-op-verkkopeli (15.07.2009 - 19:57)\nStereoskooppinen peli ladattavaksi elokuussa (15.07.2009 - 18:50)


Corfu / Chalikounas : läheiset hotellit, valokuvat, osoite, Kreikka kartta, lähellä, varaus\n> Eurooppa > Kreikka > Ágios Rókkos > Corfu / Chalikounas Corfu / Chalikounas Corfu / Chalikounas >\nCorfu / Chalikounas (Kreikka)\nLäheisin suurkaupunki: Corfu (Kerkyra),Chalikounas\n3,7 km - SAN STEFFANO HOTEL\nSijaintina on Benitses, lounais-Agios Rokkos, ja etäisyys keskustasta autolla vain 32 minuuttia.217 huoneella varustetun SAN STEFFANO HOTEL-hotellin huoneiden lähtöhinta on n.a. euroa, ja voit valita Lue lisääkaikista eri huonekategorioista (Room-Room).Kolme tähteä -kategoriaan kuuluvan budjetti-tyylisen hotellin sijaintina on Agios Rokkos. Hotelli tarjoaa käyttöösi useita eri palveluja, joihin kuuluvat mm. Tenniskenttä . Hotelli on osa YX-ketjua.Piilota teksti\n5,3 km - MARBELLA CORFU HOTEL\nHotellin sijaintina on AGIOS IOANNIS, etelä-Agios Rokkos. Matka autolla kaupungin keskustaan vie vain 31 minuuttia.Luksus-tyylinen MARBELLA CORFU HOTEL-hotelli on varustettu kaikilla mukavuuksilla, joLue lisääihin kuuluvat esimerkiksi: Tenniskenttä.MARBELLA CORFU HOTEL tarjoaa monipuolisen huonevalikoiman Room-tyypistä Room-tyyppiin. Huoneiden lukumäärä on 396, ja hinnat alkavat summasta n.a. euroa.Hotelli on osa YX-ketjua.Hotellissa on uima-allas, jossa voit virkistäytyä. Piilota teksti\n5,7 km - Georgina Apartments\nBudjetti-tyylinen Georgina Apartments-hotelli on varustettu kaikilla mukavuuksilla, joihin kuuluvat esimerkiksi: Savuttomat huoneet, Televisio, Ilmastointi.Hotellin sijaintina on Main Street, lounais-Lue lisääMesongi. Matka jalan kaupungin keskustaan vie vain 8 minuuttia.Puutarha on mukava lisä hotellin palveluihin. Piilota teksti\n5,9 km - Paramonas Hotel\nHotelli (Corfu) on budjetti-tyylinen ja tasoltaan se kuuluu kolme tähteä-kategoriaan. Hotelli tarjoaa erilaisia palveluja, joihin kuuluvat mm. n.a..Hotellin sijaintina on 1, Paramona Beach str., lounaLue lisääis-Corfu. Matka autolla kaupungin keskustaan vie vain 29 minuuttia.Lentokentälle menijöille tiedoksi, että Ioannis Kapodistrias-lentokentän etäisyys hotellista on 13 km . Matka vie autolla noin 27 minuuttia.Piilota teksti\n5,9 km - Bella Grecia Studios\nBudjetti-tyylinen Bella Grecia Studios-hotelli on varustettu kaikilla mukavuuksilla, joihin kuuluvat esimerkiksi: n.a..Hotellin sijaintina on , etelä-Moraḯtika. Matka jalan kaupungin keskustaan vie vaLue lisääin 7 minuuttia.Lentokentälle menijöille tiedoksi, että Ioannis Kapodistrias-lentokentän etäisyys hotellista on 14 km . Matka vie autolla noin 29 minuuttia.Piilota teksti\n5,6 km Corfu / Issos Beach or Agios Georgis :\n6,8 km Agios Georgios Marina:\n11,5 km Petriti Harbour:\n10,8 km Benitsai Marina:\n9,3 km Kouspades Marina:\n11,5 km Benitses Marina:\n15,5 km Kanoni Marina:\n6,2 km Messongi Inlet:


Kirkkokuorossa viihdytään vuosikymmenestä toiseen – Paikallislehti Joutseno\nJoutsenon seurakunnan kirkkokuoron ansiomerkkien luovutustilaisuudessa olivat (edessä vasemmalta) Vera Partanen, kanttori Marika Rantanen, Satu Palmgren, Seppo Valtonen, Veikko Kajava, Kirsti Tujula, Elvi Nihtinen, Sanna Mattero ja takana Aarre Sinkkonen ja Helinä Lahti-Kurppa. Kuva Kaarina Sinkkonen.\nKirkkokuorossa viihdytään vuosikymmenestä toiseen\n20.6.2018 15:05 Sari Pullinen\n50 vuotta kirkkokuorossa on aikamoinen saavutus ja harvinaistakin. Joutsenon seurakunnan kuorosta löytyy sellainenkin aktiivi, keskustassa asuva Elvi Nihtinen. Hänet palkittiin toukokuun lopulla Suomen kirkkomusiikkiliiton ansiomerkillä.\nNihtinen on ollut Joutsenon seurakunnan kirkkokuoron riveissä kauemmin kuin kukaan muu saman kuoron jäsenistä.\nElvi Nihtinen heläyttää, ettei hänellä ole edelleenkään aikeita lopettaa kuoroharrastusta. Ei, vaikka seisomisesta on tullut viime aikoina rankkaa, kun lonkka on keljuillut.\nPaitsi harjoituspaikka myös kanttorit, kirkkoherrat ja piispatkin ovat vaihtuneet sopraano Nihtisen kirkkokuorouran aikana — kirkkoherrat ja piispat neljästi.\n— Kuoro on ollut minulle korkeakoulu, se on antanut hyvää oppia. On ollut monta kertaa tippakin silmässä.\nMuut Suomen kirkkomusiikkiliiton ansiomerkkien saajat Joutsenossa ovat Heikki Rikkonen, Helinä Lahti-Kurppa ja Aarre Sinkkonen 40 vuodesta, Veikko Kajava, Kirsti Tujula, Seppo Valtonen ja Sanna Mattero 20 vuodesta ja Satu Palmgren ja Vera Partanen 2 vuodesta kirkkokuorossa.\n← Kultsu kohtaa tänään IPS:n Imatralla\nSappulassa korkea bakteerimäärä—uimista rannalla ei suositella →